ai4bharat/Pralekha huggingface dataset:
ਮੰਤਰੀ ਮੰਡਲ
ਕੈਬਨਿਟ ਨੇ ਬੈਟਰੀ ਐਨਰਜੀ ਸਟੋਰੇਜ ਸਿਸਟਮ  ਦੇ ਵਿਕਾਸ ਲਈ ਵਾਇਬਿਲਿਟੀ ਗੈਪ ਫੰਡਿੰਗ ਨਾਮਕ ਸਕੀਮ ਨੂੰ ਪ੍ਰਵਾਨਗੀ ਦਿੱਤੀ
ਸਰਕਾਰ ਨੇ ਇੱਕ ਉੱਜਵਲ ਕੱਲ੍ਹ ਦੇ ਲਈ ਰਾਸ਼ਟਰ ਨੂੰ ਊਰਜਾਵਾਨ ਬਣਾਉਣ ਵਾਸਤੇ ਬੀਈਐੱਸਐੱਸ ਯੋਜਨਾ ਦੀ ਸ਼ੁਰੂਆਤ ਕੀਤੀ
ਪ੍ਰਤੀਯੋਗੀ ਬੋਲੀ ਦੇ ਜ਼ਰੀਏ 2030-31 ਤੱਕ ਯੋਜਨਾ ਦੇ ਤਹਿਤ ਕੁੱਲ 4,000 ਮੈਗਾਵਾਟ ਦੇ ਬੀਈਐੱਸਐੱਸ ਪ੍ਰੋਜੈਕਟ ਵਿਕਸਿਤ ਕੀਤੇ ਜਾਣਗੇ
ਡਿਸਟ੍ਰੀਬਿਊਸ਼ਨ ਕੰਪਨੀਆਂ ਅਤੇ ਖਪਤਕਾਰਾਂ ਦੇ ਲਈ ਸਟੋਰੇਜ ਲਾਗਤਾਂ ਨੂੰ ਘਟਾਉਣ ਦੀ ਯੋਜਨਾ
ਮਾਣਯੋਗ ਪ੍ਰਧਾਨ ਮੰਤਰੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਕੈਬਨਿਟ ਨੇ ਬੈਟਰੀ ਐਨਰਜੀ ਸਟੋਰੇਜ ਸਿਸਟਮ  ਦੇ ਵਿਕਾਸ ਲਈ ਵਾਇਬਿਲਿਟੀ ਗੈਪ ਫੰਡਿੰਗ  ਦੀ ਯੋਜਨਾ ਨੂੰ ਪ੍ਰਵਾਨਗੀ ਦਿੱਤੀ। ਪ੍ਰਵਾਨਿਤ ਸਕੀਮ ਵਾਇਬਿਲਿਟੀ ਗੈਪ ਫੰਡਿੰਗ  ਦੇ ਰੂਪ ਵਿੱਚ ਬਜਟ ਸਹਾਇਤਾ ਵਜੋਂ ਪੂੰਜੀ ਲਾਗਤ ਦੇ 40% ਤੱਕ ਦੀ ਵਿੱਤੀ ਸਹਾਇਤਾ ਦੇ ਨਾਲ, 2030-31 ਤੱਕ ਬੀਈਐੱਸਐੱਸ ਪ੍ਰੋਜੈਕਟਾਂ ਦੇ 4,000 ਮੈਗਾਵਾਟ ਦੇ ਵਿਕਾਸ ਦੀ ਕਲਪਨਾ ਕਰਦੀ ਹੈ। ਸਰਕਾਰ ਦੁਆਰਾ ਵਾਤਾਵਰਣ ਪੱਖੀ ਉਪਾਵਾਂ ਦੀ ਲੰਬੀ ਸੂਚੀ ਵਿੱਚ ਇੱਕ ਮਹੱਤਵਪੂਰਨ ਪਲ, ਇਸ ਕਦਮ ਨਾਲ ਬੈਟਰੀ ਸਟੋਰੇਜ ਪ੍ਰਣਾਲੀਆਂ ਦੀ ਲਾਗਤ ਵਿੱਚ ਕਮੀ ਲਿਆਉਣ ਦੀ ਉਮੀਦ ਕੀਤੀ ਜਾਂਦੀ ਹੈ ਜੋ ਉਨ੍ਹਾਂ ਦੀ ਵਾਇਬਿਲਿਟੀ ਨੂੰ ਵਧਾਉਂਦੀ ਹੈ।
ਸੌਰ ਅਤੇ ਪੌਣ ਊਰਜਾ ਜਿਹੇ ਅਖੁੱਟ ਊਰਜਾ ਸਰੋਤਾਂ ਦੀ ਸੰਭਾਵਨਾ ਨੂੰ ਵਰਤਣ ਲਈ ਤਿਆਰ ਕੀਤੀ ਗਈ ਇਸ ਯੋਜਨਾ ਦਾ ਉਦੇਸ਼ ਨਾਗਰਿਕਾਂ ਨੂੰ ਸਵੱਛ, ਭਰੋਸੇਮੰਦ ਅਤੇ ਕਿਫਾਇਤੀ ਬਿਜਲੀ ਪ੍ਰਦਾਨ ਕਰਨਾ ਹੈ। ਬੀਈਐੱਸਐੱਸ ਸਕੀਮ ਦੇ ਵਿਕਾਸ ਲਈ ਵੀਜੀਐੱਫ 9,400 ਕਰੋੜ ਰੁਪਏ ਦੇ ਸ਼ੁਰੂਆਤੀ ਖਰਚ ਸਮੇਤ 3,760 ਕਰੋੜ ਰੁਪਏ ਦੀ ਬਜਟ ਸਹਾਇਤਾ, ਟਿਕਾਊ ਊਰਜਾ ਸਮਾਧਾਨਾਂ ਲਈ ਸਰਕਾਰ ਦੀ ਪ੍ਰਤੀਬੱਧਤਾ ਨੂੰ ਦਰਸਾਉਂਦੀ ਹੈ। ਵੀਜੀਐੱਫ ਸਹਾਇਤਾ ਦੀ ਪੇਸ਼ਕਸ਼ ਕਰਕੇ, ਸਕੀਮ ਦਾ ਉਦੇਸ਼ 5.50-6.60 ਰੁਪਏ ਪ੍ਰਤੀ ਕਿਲੋਵਾਟ-ਘੰਟੇ  ਦੇ ਪੱਧਰ 'ਤੇ ਸਟੋਰੇਜ ਦੀ ਇੱਕ ਪੱਧਰੀ ਲਾਗਤ  ਨੂੰ ਪ੍ਰਾਪਤ ਕਰਨਾ ਹੈ, ਜਿਸ ਨਾਲ ਸਟੋਰ ਕੀਤੀ ਅਖੁੱਟ ਊਰਜਾ ਦੇਸ਼ ਭਰ ਵਿੱਚ ਪੀਕ ਪਾਵਰ ਮੰਗ ਨੂੰ ਪ੍ਰਬੰਧਨ ਕਰਨ ਲਈ ਇੱਕ ਵਿਵਹਾਰਕ ਵਿਕਲਪ ਬਣ ਜਾਂਦੀ ਹੈ। ਵੀਜੀਐੱਫ ਬੀਈਐੱਸਐੱਸ ਪ੍ਰੋਜੈਕਟਾਂ ਨੂੰ ਲਾਗੂ ਕਰਨ ਦੇ ਵਿਭਿੰਨ ਪੜਾਵਾਂ ਨਾਲ ਜੁੜੀਆਂ ਪੰਜ ਕਿਸ਼ਤਾਂ ਵਿੱਚ ਵੰਡਿਆ ਜਾਵੇਗਾ।
ਇਹ ਸੁਨਿਸ਼ਚਿਤ ਕਰਨ ਲਈ ਕਿ ਸਕੀਮ ਦੇ ਲਾਭ ਖਪਤਕਾਰਾਂ ਤੱਕ ਪਹੁੰਚਦੇ ਹਨ, ਬੀਈਐੱਸਐੱਸ ਪ੍ਰੋਜੈਕਟ ਸਮਰੱਥਾ ਦਾ ਘੱਟੋ-ਘੱਟ 85% ਵੰਡ ਕੰਪਨੀਆਂ  ਨੂੰ ਉਪਲਬਧ ਕਰਵਾਇਆ ਜਾਵੇਗਾ। ਇਹ ਨਾ ਸਿਰਫ਼ ਬਿਜਲੀ ਗਰਿੱਡ ਵਿੱਚ ਅਖੁੱਟ ਊਰਜਾ ਦੇ ਏਕੀਕਰਣ ਨੂੰ ਵਧਾਏਗਾ, ਬਲਕਿ ਟਰਾਂਸਮਿਸ਼ਨ ਨੈੱਟਵਰਕ ਦੀ ਵਰਤੋਂ ਨੂੰ ਅਨੁਕੂਲ ਬਣਾਉਣ ਦੌਰਾਨ ਬਰਬਾਦੀ ਨੂੰ ਵੀ ਘਟਾਏਗਾ। ਨਤੀਜੇ ਵਜੋਂ, ਇਹ ਮਹਿੰਗੇ ਬੁਨਿਆਦੀ ਢਾਂਚੇ ਦੇ ਨਵੀਨੀਕਰਣ ਦੀ ਜ਼ਰੂਰਤ ਨੂੰ ਘਟਾ ਦੇਵੇਗਾ।
ਬੀਈਐੱਸਐੱਸ ਡਿਵੈਲਪਰਾਂ ਨੂੰ ਇੱਕ ਪਾਰਦਰਸ਼ੀ ਪ੍ਰਤੀਯੋਗੀ ਬੋਲੀ ਪ੍ਰਕਿਰਿਆ ਦੁਆਰਾ ਵੀਜੀਐੱਫ ਗ੍ਰਾਂਟਾਂ ਲਈ ਚੁਣਿਆ ਜਾਵੇਗਾ, ਜੋ ਪਬਲਿਕ ਅਤੇ ਪ੍ਰਾਈਵੇਟ ਸੈਕਟਰ ਦੀਆਂ ਸੰਸਥਾਵਾਂ ਦੋਵਾਂ ਲਈ ਇੱਕ ਪੱਧਰੀ ਖੇਡ ਖੇਤਰ ਨੂੰ ਉਤਸ਼ਾਹਿਤ ਕਰੇਗਾ। ਇਹ ਪਹੁੰਚ ਸੁਅਸਥ ਮੁਕਾਬਲੇ ਨੂੰ ਉਤਸ਼ਾਹਿਤ ਕਰੇਗੀ ਅਤੇ ਬੀਈਐੱਸਐੱਸ ਲਈ ਇੱਕ ਮਜ਼ਬੂਤ ਈਕੋਸਿਸਟਮ ਦੇ ਵਿਕਾਸ ਨੂੰ ਉਤਸ਼ਾਹਿਤ ਕਰੇਗੀ, ਮਹੱਤਵਪੂਰਨ ਨਿਵੇਸ਼ਾਂ ਨੂੰ ਆਕਰਸ਼ਿਤ ਕਰੇਗੀ ਅਤੇ ਸਬੰਧਿਤ ਉਦਯੋਗਾਂ ਲਈ ਮੌਕੇ ਪੈਦਾ ਕਰੇਗੀ।
ਭਾਰਤ ਸਰਕਾਰ ਸਵੱਛ ਅਤੇ ਗ੍ਰੀਨ ਊਰਜਾ ਸਮਾਧਾਨਾਂ ਨੂੰ ਉਤਸ਼ਾਹਿਤ ਕਰਨ ਲਈ ਪ੍ਰਤੀਬੱਧ ਹੈ ਅਤੇ ਬੀਈਐੱਸਐੱਸ ਸਕੀਮ ਇਸ ਵਿਜ਼ਨ ਨੂੰ ਪ੍ਰਾਪਤ ਕਰਨ ਵੱਲ ਇੱਕ ਮਹੱਤਵਪੂਰਨ ਕਦਮ ਹੈ। ਅਖੁੱਟ ਊਰਜਾ ਦੀ ਸ਼ਕਤੀ ਦੀ ਵਰਤੋਂ ਕਰਕੇ ਅਤੇ ਬੈਟਰੀ ਸਟੋਰੇਜ ਨੂੰ ਅਪਣਾਉਣ ਨੂੰ ਉਤਸ਼ਾਹਿਤ ਕਰਕੇ, ਸਰਕਾਰ ਦਾ ਉਦੇਸ਼ ਸਾਰੇ ਨਾਗਰਿਕਾਂ ਦੇ ਲਈ ਇੱਕ ਉੱਜਵਲ ਅਤੇ ਹਰਿਆ ਭਰਿਆ ਭਵਿੱਖ ਬਣਾਉਣਾ ਹੈ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਭਾਰਤੀ ਸਟੈਮ ਸੈੱਲ ਅਤੇ ਵਿਕਾਸਸ਼ੀਲ ਜੀਵ ਵਿਗਿਆਨੀ ਮਾਨਵ ਜੀਨੋਮ ਸੰਪਾਦਨ ਬਾਰੇ ਵਿਸ਼ਵ ਸਿਹਤ ਸੰਗਠਨ  ਦੀ ਸਲਾਹਕਾਰ ਕਮੇਟੀ ਦਾ ਹਿੱਸਾ ਬਣੀਂ
ਭਾਰਤੀ ਸਟੈਮ ਸੈੱਲ ਅਤੇ ਵਿਕਾਸਾਤਮਕ ਜੀਵ ਵਿਗਿਆਨੀ ਪ੍ਰੋ. ਮਨੀਸ਼ਾ ਐੱਸ ਇਨਾਮਦਾਰ ਵਿਸ਼ਵ ਸਿਹਤ ਸੰਗਠਨ  ਮਾਹਰ ਸਲਾਹਕਾਰ ਕਮੇਟੀ ਦਾ ਹਿੱਸਾ ਰਹੇ ਹਨ ਜੋ ਮਾਨਵ ਜੀਨੋਮ ਸੰਪਾਦਨ ਦੀ ਗਲੋਬਲ ਸਟੈਂਡਰਡਜ਼ ਗਵਰਨੈਂਸ ਐਂਡ ਓਵਰਸਾਈਟ ਆਵ੍ ਗਵਰਨੈਂਸ ਬਾਰੇ ਮਾਹਰ ਸਲਾਹਕਾਰ ਕਮੇਟੀ ਦਾ ਹਿੱਸਾ ਰਿਹਾ ਹੈ, ਜਿਸ ਨੇ ਸੁਰੱਖਿਆ, ਪ੍ਰਭਾਵਸ਼ੀਲਤਾ ਅਤੇ ਨੈਤਿਕਤਾ ਉੱਤੇ ਜ਼ੋਰ ਦਿੰਦਿਆਂ ਮਾਨਵ ਜੀਨੋਮ ਸੰਪਾਦਨ ਦੀ ਵਰਤੋਂ ਜਨਤਕ ਸਿਹਤ ਦੇ ਖੇਤਰ ਵਿੱਚ ਯਕੀਨੀ ਬਣਾਉਣ ਵਿੱਚ ਮਦਦ ਕਰਨ ਲਈ ਪਹਿਲੀਆਂ ਗਲੋਬਲ ਸਿਫਾਰਸ਼ਾਂ ਪ੍ਰਦਾਨ ਕਰਨ ਵਾਲੀਆਂ ਦੋ ਨਵੀਆਂ ਸਹਿਯੋਗੀ ਰਿਪੋਰਟਾਂ ਜਾਰੀ ਕੀਤੀਆਂ ਹਨ।
12 ਜੁਲਾਈ, 2021 ਨੂੰ ਜਾਰੀ ਕੀਤੀਆਂ ਗਈਆਂ ਇਨ੍ਹਾਂ ਰਿਪੋਰਟਾਂ ਵਿਚ ਸੰਸਥਾਗਤ, ਰਾਸ਼ਟਰੀ, ਖੇਤਰੀ ਅਤੇ ਅੰਤਰਰਾਸ਼ਟਰੀ ਪੱਧਰਾਂ 'ਤੇ ਮਾਨਵ ਜੀਨੋਮ ਸੰਪਾਦਨ ਟੈਕਨੋਲੋਜੀ ਦੀ ਖੋਜ ਅਤੇ ਸੰਭਾਵਤ ਉਪਯੋਗਤਾ ਦੀ ਨਿਗਰਾਨੀ ਦੇ ਢਾਂਚੇ ਲਈ ਇੱਕ ਅਗਾਂਹਵਧੂ ਗਵਰਨੈਂਸ ਫਰੇਮਵਰਕ ਸ਼ਾਮਲ ਹੈ।
ਪ੍ਰੋਫੈਸਰ ਮਨੀਸ਼ਾ ਐੱਸ ਇਨਾਮਦਾਰ ਆਪਣੇ ਸਮੂਹ ਦੇ ਨਾਲ, ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੀ ਇੱਕ ਖੁਦਮੁਖਤਿਆਰੀ ਸੰਸਥਾ ਜਵਾਹਰ ਲਾਲ ਨਹਿਰੂ ਸੈਂਟਰ ਫਾਰ ਐਡਵਾਂਸਡ ਸਾਇੰਟਫਿਕ ਰਿਸਰਚ, ਬੰਗਲੌਰ ਵਿਖੇ ਖੋਜ ਦਾ ਕੰਮ ਕਰ ਰਹੇ ਹਨ, ਜੋ ਇੱਕ ਨਕਲੀ ਵਾਤਾਵਰਣ ਵਿੱਚ ਸਟੈਮ ਸੈੱਲਾਂ ਵਿੱਚ ਹੇਰਫੇਰ ਕਰਨ ਲਈ ਜੀਨ-ਐਡੀਟਿੰਗ ਟੂਲਜ਼ ਦੀ ਵਰਤੋਂ ਕਰਦੇ ਹਨ। ਇਹ ਖੋਜ ਉਪਚਾਰੀ ਰਣਨੀਤੀਆਂ ਤਿਆਰ ਕਰਨ ਲਈ ਮਾਨਵ ਵਿਕਾਸ ਅਤੇ ਵਿਭਿੰਨ ਬਿਮਾਰੀਆਂ ਦੇ ਮਾਡਲਾਂ ਬਾਰੇ ਵਿਗਿਆਨਕ ਸਮਝ ਪ੍ਰਾਪਤ ਕਰ ਸਕਦੀ ਹੈ। ਉਨ੍ਹਾਂ ਨੇ ਭਾਰਤ ਵਿੱਚ ਮਨੁੱਖੀ ਭ੍ਰੂਣ ਸਟੈਮ ਸੈੱਲ ਦੀ ਖੋਜ ਅਤੇ ਵਰਤੋਂ ਦੀ ਸ਼ੁਰੂਆਤ ਕੀਤੀ ਹੈ ਅਤੇ ਰਾਸ਼ਟਰੀ ਅਤੇ ਅੰਤਰਰਾਸ਼ਟਰੀ ਸਟੈਮ ਸੈੱਲ ਮਾਰਗਦਰਸ਼ਨ ਦਸਤਾਵੇਜ਼ਾਂ, ਨੈਤਿਕਤਾ ਕਮੇਟੀਆਂ ਅਤੇ ਟ੍ਰੇਨਿੰਗ ਪ੍ਰੋਗਰਾਮਾਂ ਵਿੱਚ ਮਹੱਤਵਪੂਰਣ ਯੋਗਦਾਨ ਪਾਇਆ ਹੈ।
ਵਿਸ਼ਵ ਸਿਹਤ ਸੰਗਠਨ ਦੀ ਕਮੇਟੀ ਦੇ ਮੈਂਬਰ ਹੋਣ ਦੇ ਨਾਤੇ, ਉਨ੍ਹਾਂ ਵਿਸ਼ਵ ਸਿਹਤ ਸੰਗਠਨ ਦੇ ਪ੍ਰਬੰਧਕੀ ਢਾਂਚੇ ਦੀ ਧਾਰਣਾ ਅਤੇ ਵਿਕਾਸ ਅਤੇ ਮਾਨਵ ਜੀਨੋਮ ਨਾਲ ਸਬੰਧਤ ਸਿਫਾਰਸ਼ਾਂ ਨੂੰ ਸ਼ਾਮਲ ਕਰਦਿਆਂ ਇਸ ਪ੍ਰੋਜੈਕਟ ਦੌਰਾਨ ਮਾਰਗਦਰਸ਼ਨ, ਮੁਹਾਰਤ ਅਤੇ ਸਹਾਇਤਾ ਪ੍ਰਦਾਨ ਕਰਨ ਦੇ ਉਦੇਸ਼ ਨਾਲ ਵਿਗਿਆਨਕ ਗਿਆਨ ਅਤੇ ਪਰਿਪੇਖ ਸਬੰਧੀ ਯੋਗਦਾਨ ਦਿੱਤਾ। ਏਸ਼ੀਆ ਦੇ ਐੱਲਐੱਮਆਈਸੀ ਦੇਸ਼ਾਂ ਦੀ ਨੁਮਾਇੰਦਗੀ ਕਰਦਿਆਂ, ਉਨ੍ਹਾਂ ਕਮੇਟੀ ਦੁਆਰਾ ਪਹਿਚਾਣੇ ਗਏ ਵਿਗਿਆਨਕ ਵਿਚਾਰਾਂ, ਕਾਰਜਪ੍ਰਣਾਲੀ ਅਤੇ ਬੁਨਿਆਦੀ ਕਦਰਾਂ ਕੀਮਤਾਂ ਅਤੇ ਸਿਧਾਂਤਾਂ ਜਿਵੇਂ ਕਿ ਸ਼ਮੂਲੀਅਤ, ਵਿਭਿੰਨਤਾ, ਸਮਾਨਤਾ ਅਤੇ ਵਿਸ਼ਵ ਸਿਹਤ ਨਿਆਂ, ਆਦਿ ਤੋਂ ਇਲਾਵਾ ਸੂਚਿਤ ਫੈਸਲਿਆਂ ਨੂੰ ਯਕੀਨੀ ਬਣਾਉਣ ਲਈ ਇਸ ਕਮੇਟੀ ਵਿੱਚ ਯੋਗਦਾਨ ਪਾਇਆ।
ਉਹ ਇਸ ਕਮੇਟੀ ਦੇ ਸਿੱਖਿਆ, ਸ਼ਮੂਲੀਅਤ ਅਤੇ ਸਸ਼ਕਤੀਕਰਨ  ਦੇ ਉਪ ਸਮੂਹ ਦੀ ਮੈਂਬਰ ਹੈ ਅਤੇ ਕਮੇਟੀ ਦੇ ਹਿੱਸੇ ਵਜੋਂ, ਉਹ ਮਾਨਵ ਜੀਨੋਮ ਸੰਪਾਦਨ ਲਈ ਗਲੋਬਲ ਪ੍ਰਬੰਧਾਂ ਦੇ ਢਾਂਚਿਆਂ ‘ਤੇ ਸਕੱਤਰੇਤ ਅਤੇ ਡਬਲਿਊਐੱਚਓ ਦੇ ਡਾਇਰੈਕਟਰ-ਜਨਰਲ ਨੂੰ ਉਭਰ ਰਹੀਆਂ ਟੈਕਨੋਲੋਜੀਆਂ ਦੀ ਨਿਗਰਾਨੀ ਅਤੇ ਸ਼ਾਸਨ ਨਾਲ ਜੁੜੇ ਸੰਬੰਧਤ ਵਿਆਪਕ ਮੁੱਦਿਆਂ 'ਤੇ ਵਿਚਾਰ ਕਰਨ ਬਾਰੇ ਸਿਫਾਰਸ਼ਾਂ ਕਰਨ ਵਿੱਚ ਵੀ ਸ਼ਾਮਲ ਸੀ।
https://www.who.int/publications/i/item/9789240030060
https://www.who.int/publications/i/item/9789240030381
https://www.who.int/publications/i/item/9789240030404
ਵਧੇਰੇ ਜਾਣਕਾਰੀ ਲਈ ਪ੍ਰੋ. ਮਨੀਸ਼ਾ ਐੱਸ ਇਨਾਮਦਾਰ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਅਤੇ ਏਸ਼ੀਅਨ ਡਿਵੈਲਪਮੈਂਟ ਬੈਂਕ  ਨੇ ਭਾਰਤ ਵਿੱਚ ਪ੍ਰਾਇਮਰੀ ਹੈਲਥ ਕੇਅਰ ਨੂੰ ਬਿਹਤਰ ਬਣਾਉਣ ਲਈ $300 ਮਿਲੀਅਨ ਦੇ ਕਰਜ਼ੇ 'ਤੇ ਦਸਤਖਤ ਕੀਤੇ
ਭਾਰਤ ਸਰਕਾਰ ਅਤੇ ਏਸ਼ੀਅਨ ਡਿਵੈਲਪਮੈਂਟ ਬੈਂਕ  ਨੇ ਕੱਲ੍ਹ 13 ਰਾਜਾਂ ਦੇ ਸ਼ਹਿਰੀ ਖੇਤਰਾਂ ਵਿੱਚ ਵਿਆਪਕ ਪ੍ਰਾਇਮਰੀ ਹੈਲਥ ਕੇਅਰ ਤੱਕ ਪਹੁੰਚ ਨੂੰ ਮਜ਼ਬੂਤ ਕਰਨ ਅਤੇ ਬਿਹਤਰ ਬਣਾਉਣ ਲਈ $300 ਮਿਲੀਅਨ ਦੇ ਕਰਜ਼ੇ ’ਤੇ ਦਸਤਖਤ ਕੀਤੇ, ਜਿਸ ਨਾਲ ਝੁੱਗੀ-ਝੌਂਪੜੀ ਵਾਲੇ ਖੇਤਰਾਂ ਦੇ 51 ਮਿਲੀਅਨ ਸਮੇਤ 256 ਮਿਲੀਅਨ ਸ਼ਹਿਰੀ ਨਿਵਾਸੀਆਂ ਨੂੰ ਲਾਭ ਹੋਵੇਗਾ।
ਵਿੱਤ ਮੰਤਰਾਲੇ ਵਿੱਚ ਆਰਥਿਕ ਮਾਮਲਿਆਂ ਦੇ ਵਿਭਾਗ ਦੇ ਐਡੀਸ਼ਨਲ ਸਕੱਤਰ ਸ਼੍ਰੀ ਰਜਤ ਕੁਮਾਰ ਮਿਸ਼ਰਾ ਨੇ ਭਾਰਤ ਸਰਕਾਰ ਦੁਆਰਾ ਸ਼ਹਿਰੀ ਖੇਤਰ ਪ੍ਰੋਗਰਾਮ ਵਿੱਚ ਵਿਆਪਕ ਪ੍ਰਾਇਮਰੀ ਹੈਲਥ ਕੇਅਰ ਅਤੇ ਮਹਾਮਾਰੀ ਦੀ ਤਿਆਰੀ ਨੂੰ ਮਜ਼ਬੂਤ ਕਰਨ ਲਈ ਸਮਝੌਤੇ ’ਤੇ ਦਸਤਖਤ ਕੀਤੇ ਗਏ, ਜਦਕਿ ਏਡੀਬੀ ਦੇ ਭਾਰਤ ਦੇ ਨਿਵਾਸੀ ਮਿਸ਼ਨ ਦੇ ਕੰਟਰੀ ਡਾਇਰੈਕਟਰ ਸ਼੍ਰੀ ਟੇਕੋ ਕੋਨੀਸ਼ੀ ਨੇ ਏਡੀਬੀ ਦੁਆਰਾ ਦਸਤਖਤ ਕੀਤੇ ਗਏ।
ਕਰਜ਼ਾ ਸਮਝੌਤੇ ’ਤੇ ਦਸਤਖਤ ਕਰਨ ਤੋਂ ਬਾਅਦ, ਸ਼੍ਰੀ ਮਿਸ਼ਰਾ ਨੇ ਕਿਹਾ ਕਿ ਇਹ ਪ੍ਰੋਗਰਾਮ ਭਾਰਤ ਸਰਕਾਰ ਦੀਆਂ ਮੁੱਖ ਸਿਹਤ ਪਹਿਲਾਂ - ਆਯੁਸ਼ਮਾਨ ਭਾਰਤ ਸਿਹਤ ਅਤੇ ਤੰਦਰੁਸਤੀ ਕੇਂਦਰ  ਅਤੇ ਪ੍ਰਧਾਨ ਮੰਤਰੀ ਆਤਮਨਿਰਭਰ ਸਵਸਥ ਭਾਰਤ ਯੋਜਨਾ  ਦਾ ਸਮਰਥਨ ਕਰਦਾ ਹੈ, ਜਿਨ੍ਹਾਂ ਦਾ ਨਾਮ ਬਦਲ ਕੇ ਪ੍ਰਧਾਨ ਮੰਤਰੀ ਆਯੁਸ਼ਮਾਨ ਭਾਰਤ ਸਿਹਤ ਬੁਨਿਆਦੀ ਢਾਂਚਾ ਮਿਸ਼ਨ  ਰੱਖਿਆ ਗਿਆ ਹੈ, ਜੋ ਖਾਸ ਤੌਰ ’ਤੇ ਸ਼ਹਿਰੀ ਖੇਤਰਾਂ ਵਿੱਚ ਦੁਰਬਲ ਆਬਾਦੀ ਲਈ ਗੁਣਵੱਤਾ ਵਾਲੀਆਂ ਪ੍ਰਾਇਮਰੀ ਹੈਲਥ ਕੇਅਰ ਸੇਵਾਵਾਂ ਦੀ ਉਪਲਬਧਤਾ ਅਤੇ ਪਹੁੰਚ ਨੂੰ ਵਧਾਏਗਾ।
2018 ਵਿੱਚ ਸ਼ੁਰੂ ਕੀਤੇ ਗਏ ਆਯੁਸ਼ਮਾਨ ਭਾਰਤ ਪ੍ਰੋਗਰਾਮ ਦਾ ਉਦੇਸ਼ ਭਾਰਤ ਵਿੱਚ ਵਿਆਪਕ ਸਿਹਤ ਕਵਰੇਜ ਨੂੰ ਪ੍ਰਾਪਤ ਕਰਨ ਲਈ ਇੱਕ ਮੁੱਖ ਰਣਨੀਤੀ ਵਜੋਂ ਵਿਆਪਕ ਪ੍ਰਾਇਮਰੀ ਹੈਲਥ ਕੇਅਰ ਤੱਕ ਪਹੁੰਚ ਨੂੰ ਬਿਹਤਰ ਬਣਾਉਣਾ ਹੈ। ਦੇਸ਼ ਦੀ ਸਿਹਤ ਪ੍ਰਣਾਲੀ ’ਤੇ ਵਾਧੂ ਦਬਾਅ ਪਾਉਣ ਵਾਲੀ ਕੋਰੋਨਾ ਵਾਇਰਸ  ਮਹਾਮਾਰੀ ਦੇ ਫੈਲਣ ਨਾਲ, ਸਰਕਾਰ ਨੇ ਸਿਸਟਮ ਨੂੰ ਮਜ਼ਬੂਤ ਕਰਨ ਲਈ ਲੰਬੇ ਸਮੇਂ ਦੀ ਪਹੁੰਚ ਨੂੰ ਅਪਣਾਉਣ ਲਈ ਭਵਿੱਖ ਦੀ ਕਿਸੇ ਮਹਾਮਾਰੀ ਅਤੇ ਹੋਰ ਸੰਕਟਕਾਲਾਂ ਲਈ ਤਿਆਰ ਹੋਣ ਲਈ ਅਕਤੂਬਰ 2021 ਨੂੰ ਪੀਐੱਮ-ਏਐੱਸਬੀਵਾਈ ਦਾ ਨਾਮ ਬਦਲ ਕੇ ਬਾਅਦ ਵਿੱਚ ਪੀਐੱਮ-ਏਬੀਐੱਚਆਈਐੱਮ ਰੱਖਿਆ ਗਿਆ।
ਸ਼੍ਰੀ ਕੋਨੀਸ਼ੀ ਨੇ ਕਿਹਾ, “ਕੋਰੋਨਾ ਵਾਇਰਸ ਮਹਾਮਾਰੀ ਦੁਆਰਾ ਭਾਰਤ ਦੀ ਸਿਹਤ ਪ੍ਰਣਾਲੀ ਲਈ ਪੈਦਾ ਹੋਈਆਂ ਚੁਣੌਤੀਆਂ ਦੇ ਵਿਚਕਾਰ ਗ਼ੈਰ-ਕੋਵਿਡ-19 ਪ੍ਰਾਇਮਰੀ ਹੈਲਥ ਕੇਅਰ ਤੱਕ ਬਰਾਬਰ ਪਹੁੰਚ ਨੂੰ ਯਕੀਨੀ ਬਣਾਉਣਾ ਮਹੱਤਵਪੂਰਨ ਹੈ।” “ਇਹ ਪ੍ਰੋਗਰਾਮ ਕੇਂਦਰ, ਰਾਜ ਅਤੇ ਮਿਉਂਸੀਪਲ ਪੱਧਰਾਂ ’ਤੇ ਸ਼ਹਿਰੀ ਸਿਹਤ ਅਤੇ ਤੰਦਰੁਸਤੀ ਕੇਂਦਰਾਂ ਦੀ ਸੰਸਥਾਗਤ ਸਮਰੱਥਾ, ਸੰਚਾਲਨ ਅਤੇ ਪ੍ਰਬੰਧਨ ਨੂੰ ਮਜ਼ਬੂਤ ਕਰਕੇ ਹੈਲਥ ਕੇਅਰ ਦੇ ਪਾੜੇ ਨੂੰ ਪੂਰਾ ਕਰਨ ਲਈ ਸਰਕਾਰ ਦੇ ਯਤਨਾਂ ਦੀ ਪੂਰਤੀ ਕਰਦਾ ਹੈ।”
ਇਸ ਪ੍ਰੋਗਰਾਮ ਨੂੰ 13 ਰਾਜਾਂ ਦੇ ਸ਼ਹਿਰੀ ਖੇਤਰਾਂ ਵਿੱਚ ਲਾਗੂ ਕੀਤਾ ਜਾਵੇਗਾ, ਇਨ੍ਹਾਂ ਰਾਜਾਂ ਵਿੱਚ ਆਂਧਰ ਪ੍ਰਦੇਸ਼, ਅਸਾਮ, ਛੱਤੀਸਗੜ੍ਹ, ਗੁਜਰਾਤ, ਹਰਿਆਣਾ, ਝਾਰਖੰਡ, ਕਰਨਾਟਕ, ਮੱਧ ਪ੍ਰਦੇਸ਼, ਮਹਾਰਾਸ਼ਟਰ, ਰਾਜਸਥਾਨ, ਤਮਿਲ ਨਾਡੂ, ਤੇਲੰਗਾਨਾ ਅਤੇ ਪੱਛਮ ਬੰਗਾਲ ਸ਼ਾਮਲ ਹਨ। ਮਹਾਮਾਰੀ ਪ੍ਰਤੀ ਪ੍ਰਤੀਕ੍ਰਿਆ ਤੋਂ ਇਲਾਵਾ, ਇਸ ਪ੍ਰੋਗਰਾਮ ਦੁਆਰਾ ਦਖਲਅੰਦਾਜ਼ੀ ਗ਼ੈਰ-ਸੰਚਾਰੀ ਬਿਮਾਰੀਆਂ ਅਤੇ ਕਮਿਊਨਿਟੀ ਆਊਟਰੀਚ ਸੇਵਾਵਾਂ ਜਿਵੇਂ ਕਿ ਸਿਹਤ ਸੰਭਾਲ ਵਿਕਲਪਾਂ, ਖਾਸ ਤੌਰ ’ਤੇ ਮਹਿਲਾਵਾਂ ਲਈ ਜਾਗਰੂਕਤਾ ਵਧਾਉਣ ਵਾਲੀਆਂ ਗਤੀਵਿਧੀਆਂ ਸਮੇਤ ਵਿਆਪਕ ਪ੍ਰਾਇਮਰੀ ਹੈਲਥ ਕੇਅਰ ਪੈਕੇਜਾਂ ਦੀ ਵਿਵਸਥਾ ਦੇ ਨਾਲ ਸ਼ਹਿਰੀ ਐੱਚਡਬਲਿਊਸੀ ਦੀ ਵੱਧਦੀ ਵਰਤੋਂ ਨੂੰ ਉਤਸ਼ਾਹਿਤ ਕਰਨਾ ਹੈ। ਪ੍ਰਾਇਮਰੀ ਹੈਲਥ ਕੇਅਰ ਲਈ ਡਿਲਿਵਰੀ ਅਤੇ ਸਿਹਤ ਸੂਚਨਾ ਪ੍ਰਣਾਲੀਆਂ ਨੂੰ ਡਿਜੀਟਲ ਟੂਲਸ, ਕੁਆਲਿਟੀ ਐਸ਼ੋਰੈਂਸ ਮਕੈਨਿਜ਼ਮ, ਅਤੇ ਨਿਜੀ ਖੇਤਰ ਦੇ ਨਾਲ ਸ਼ਮੂਲੀਅਤ ਅਤੇ ਭਾਈਵਾਲੀ ਰਾਹੀਂ ਅਪਗ੍ਰੇਡ ਕੀਤਾ ਜਾਵੇਗਾ।
ਇਸ ਪ੍ਰੋਗਰਾਮ ਨੂੰ ਪ੍ਰੋਗਰਾਮ ਲਾਗੂ ਕਰਨ ਅਤੇ ਤਾਲਮੇਲ, ਸਮਰੱਥਾ ਨਿਰਮਾਣ, ਨਵੀਨਤਾ, ਗਿਆਨ ਸਾਂਝਾ ਕਰਨ ਅਤੇ ਹੈਲਥ ਕੇਅਰ ਸਿਸਟਮ ਵਿੱਚ ਕੁਸ਼ਲਤਾ ਦੇ ਬਿਹਤਰੀਨ ਪਿਰਤਾਂ ਲਈ ਸਹਾਇਤਾ ਪ੍ਰਦਾਨ ਕਰਨ ਲਈ ਅਤੇ ਗਰੀਬੀ ਘਟਾਉਣ ਲਈ ਏਡੀਬੀ ਦੇ ਜਪਾਨ ਫੰਡ ਵਿੱਚੋਂ 2 ਮਿਲੀਅਨ ਡਾਲਰ ਦੀ ਤਕਨੀਕੀ ਸਹਾਇਤਾ ਗ੍ਰਾਂਟ ਦੁਆਰਾ ਸਮਰਥਿਤ ਕੀਤਾ ਗਿਆ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਸ਼੍ਰੀ ਅੱਯਾ ਵੈਕੁੰਡ ਸਵਾਮੀਕਲ ਨੂੰ ਉਨ੍ਹਾਂ ਦੀ ਜਨਮ ਵਰ੍ਹੇਗੰਢ ’ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਨੇ ਅੱਜ ਸ਼੍ਰੀ ਅੱਯਾ ਵੈਕੁੰਡ ਸਵਾਮੀਕਲ ਨੂੰ ਉਨ੍ਹਾਂ ਦੀ ਜਨਮ ਵਰ੍ਹੇਗੰਢ ’ਤੇ ਸ਼ਰਧਾਂਜਲੀਆਂ ਅਰਪਿਤ ਕੀਤੀਆਂ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਸ਼੍ਰੀ ਅੱਯਾ ਵੈਕੁੰਡ ਸਵਾਮੀਕਲ ਨੂੰ ਉਨ੍ਹਾਂ ਦੀ ਜਨਮ ਵਰ੍ਹੇਗੰਢ ’ਤੇ ਸ਼ਰਧਾਂਜਲੀਆਂ ਅਰਪਿਤ ਕਰਦਾ ਹਾਂ। ਉਨ੍ਹਾਂ ਨੇ ਦੂਸਰਿਆਂ ਦੀ ਸੇਵਾ ਕਰਨ ਅਤੇ ਸਮਾਵੇਸ਼ੀ ਅਤੇ ਨਿਆਂਪੂਰਨ ਸਮਾਜ ਦੇ ਪੋਸ਼ਣ ਦੇ ਲਈ ਖ਼ੁਦ ਨੂੰ ਸਮਰਪਿਤ ਕਰ ਦਿੱਤਾ। ਉਨ੍ਹਾਂ ਨੇ ਦਲਿਤਾਂ ਨੂੰ ਵੀ ਸਸ਼ਕਤ ਬਣਾਉਣ ਦੇ ਲਈ ਕਈ ਪ੍ਰਯਾਸ ਕੀਤੇ। ਉਨ੍ਹਾਂ ਦੇ ਵਿਚਾਰ ਪੀੜ੍ਹੀ ਦਰ ਪੀੜ੍ਹੀ ਲੋਕਾਂ ਨੂੰ ਪ੍ਰੇਰਿਤ ਕਰਦੇ ਰਹਿਣਗੇ।”
ਗ੍ਰਹਿ ਮੰਤਰਾਲਾ
ਕੇਂਦਰੀ ਗ੍ਰਹਿ ਮਾਮਲੇ ਮੰਤਰੀ ਅਤੇ ਸਹਿਕਾਰਤਾ ਬਾਰੇ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਕੇਂਦਰ ਸਰਕਾਰ ਦੁਆਰਾ ਸੂਬਾ ਆਪਦਾ ਰਾਹਤ ਫੰਡ ਦੇ ਕੇਂਦਰੀ ਹਿੱਸੇ ਦੀ ਜਾਰੀ ਦੂਜੀ ਕਿਸ਼ਤ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ
ਮੋਦੀ ਸਰਕਾਰ ਦਾ ਇਹ ਕਦਮ ਸੂਬਾ ਸਰਕਾਰਾਂ ਨੂੰ ਕੋਵਿਡ 19 ਕਾਰਨ ਮਰਨ ਵਾਲਿਆਂ ਦੇ ਆਸ਼ਰਤਾਂ ਨੂੰ ਐਕਸ ਗ੍ਰੇਸ਼ੀਆ ਗਰਾਂਟ ਦੇਣ ਨਾਲ ਹੋਣ ਵਾਲੇ ਖਰਚੇ ਨਾਲ ਨਜਿੱਠਣ ਲਈ ਉਹਨਾਂ ਦੇ ਐੱਸ ਡੀ ਆਰ ਐੱਫ ਵਿੱਚ ਕਾਫ਼ੀ ਫੰਡਾਂ ਦੀ ਸਹੂਲਤ ਦੇਵੇਗਾ
ਭਾਰਤ ਸਰਕਾਰ ਨੇ 25—09—2021 ਨੂੰ ਇੱਕ ਹੁਕਮ ਜਾਰੀ ਕਰਕੇ ਐੱਸ ਡੀ ਆਰ ਐੱਫ ਤਹਿਤ ਸਹਾਇਤਾ ਦੇ ਨਿਯਮਾਂ ਅਤੇ ਵਸਤਾਂ ਨੂੰ ਸੋਧਦਿਆਂ ਕੋਵਿਡ 19 ਕਾਰਨ ਮਰਨ ਵਾਲਿਆਂ ਦੇ ਆਸ਼ਰਤਾਂ ਨੂੰ ਐਕਸ ਗ੍ਰੇਸ਼ੀਆ ਅਦਾਇਗੀ ਦੇਣ ਲਈ ਇੱਕ ਵਿਵਸਥਾ ਕੀਤੀ ਹੈ
ਯੋਗ ਵਿਵਸਥਾ ਮਾਣਯੋਗ ਸੁਪਰੀਮ ਕੋਰਟ ਦੁਆਰਾ ਜਾਰੀ ਕੀਤੇ ਹੁਕਮਾਂ ਦੀ ਪਾਲਣਾ ਲਈ ਰਾਸ਼ਟਰੀ ਆਪਦਾ ਪ੍ਰਬੰਧਨ ਅਥਾਰਟੀ ਦੁਆਰਾ ਜਾਰੀ ਦਿਸ਼ਾ ਨਿਰਦੇਸ਼ਾਂ ਨੂੰ ਲਾਗੂ ਕਰਨ ਲਈ ਕੀਤੀ ਗਈ ਹੈ
ਭਾਰਤ ਸਰਕਾਰ ਨੇ 25—09—2021 ਨੂੰ ਇੱਕ ਹੁਕਮ ਜਾਰੀ ਕਰਕੇ ਐੱਸ ਡੀ ਆਰ ਐੱਫ ਤਹਿਤ ਸਹਾਇਤਾ ਦੇ ਨਿਯਮਾਂ ਅਤੇ ਵਸਤਾਂ ਨੂੰ ਸੋਧਦਿਆਂ ਹੋਇਆਂ ਕੋਵਿਡ 19 ਕਾਰਨ ਮਰਨ ਵਾਲਿਆਂ ਦੇ ਆਸ਼ਰਤਾਂ ਨੂੰ ਐਕਸ ਗ੍ਰੇਸ਼ੀਆ ਅਦਾਇਗੀ ਦੇਣ ਲਈ ਇੱਕ ਵਿਵਸਥਾ ਕੀਤੀ ਹੈ । ਯੋਗ ਵਿਵਸਥਾ ਮਾਣਯੋਗ ਸੁਪਰੀਮ ਕੋਰਟ ਦੁਆਰਾ ਜਾਰੀ ਕੀਤੇ ਡਬਲਯੁ ਪੀ ਐੱਸ  ਮਿਤੀ 30—06—2021 ਨੂੰ ਪਾਸ ਕੀਤੇ ਗਏ ਹੁਕਮਾਂ ਦੀ ਪਾਲਣਾ ਕਰਦਿਆਂ ਰਾਸ਼ਟਰੀ ਆਪਦਾ ਪ੍ਰਬੰਧਨ ਅਥਾਰਟੀ ਦੁਆਰਾ 11—09—2021 ਨੂੰ ਜਾਰੀ ਦਿਸ਼ਾ ਨਿਰਦੇਸ਼ਾਂ ਨੂੰ ਲਾਗੂ ਕਰਨ ਲਈ ਕੀਤੀ ਗਈ ਹੈ ।
ਮੋਦੀ ਸਰਕਾਰ ਦਾ ਇਹ ਕਦਮ ਸੂਬਾ ਸਰਕਾਰਾਂ ਨੂੰ ਉਹਨਾਂ ਦੇ ਐੱਸ ਡੀ ਆਰ ਐੱਫ ਵਿੱਚ ਕਾਫ਼ੀ ਫੰਡ ਦੀ ਸਹੂਲਤ ਦੇਵੇਗਾ । ਕੇਂਦਰੀ ਗ੍ਰਹਿ ਮਾਮਲੇ ਮੰਤਰੀ ਅਤੇ ਸਹਿਕਾਰਤਾ ਬਾਰੇ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਸੂਬਾ ਆਪਦਾ ਰਾਹਤ ਫੰਡ ਦੇ ਕੇਂਦਰੀ ਹਿੱਸੇ ਦੀ ਜਾਰੀ ਦੂਜੀ ਕਿਸ਼ਤ ਜਿਸ ਦੀ ਰਾਸ਼ੀ 7,274.40 ਕਰੋੜ ਰੁਪਏ ਹੈ, 23 ਸੂਬਿਆਂ ਨੂੰ ਅਗਾਊਂ, ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ । 5 ਸੂਬਿਆਂ ਨੂੰ ਪਹਿਲਾਂ ਹੀ ਦੂਜੀ ਕਿਸ਼ਤ ਜਿਸ ਦੀ ਰਾਸ਼ੀ 1,599.20 ਕਰੋੜ ਰੁਪਏ ਹੈ, ਜਾਰੀ ਕੀਤੀ ਜਾ ਚੁੱਕੀ ਹੈ ।
ਸੂਬਾ ਸਰਕਾਰਾਂ ਕੋਲ ਹੁਣ ਸੂਬੇ ਦੇ ਹਿੱਸੇ ਸਮੇਤ ਮਾਲੀ ਸਾਲ 2021—22 ਦੌਰਾਨ ਆਪਣੇ ਐੱਸ ਡੀ ਆਰ ਐੱਫ ਵਿੱਚ 23,186.40 ਕਰੋੜ ਰੁਪਏ ਦੀ ਰਾਸ਼ੀ ਹੋਵੇਗੀ । ਇਹ ਉਹਨਾਂ ਦੇ ਐੱਸ ਡੀ ਆਰ ਐੱਫ ਵਿੱਚ ਉਪਲਬੱਧ ਓਪਨਿੰਗ ਬੈਲੰਸ ਦੀ ਰਾਸ਼ੀ ਤੋਂ ਅਲੱਗ ਹੈ । ਉਹ ਹੁਣ ਕੋਵਿਡ 19 ਕਾਰਨ ਮਰਨ ਵਾਲਿਆਂ ਦੇ ਆਸ਼ਰਤਾਂ ਨੂੰ ਐਕਸ ਗ੍ਰੇਸ਼ੀਆ ਦੇਣ ਦੇ ਖਰਚਿਆਂ ਨਾਲ ਨਜਿੱਠ ਸਕਣਗੇ ਅਤੇ ਹੋਰ ਨੋਟੀਫਾਈਡ ਬਿਪਤਾਵਾਂ ਲਈ ਰਾਹਤ ਮੁਹੱਈਆ ਕਰ ਸਕਣਗੇ ।
ਖਾਣ ਮੰਤਰਾਲਾ
ਮਾਰਚ 2021 ਦੇ ਦੌਰਾਨ ਖਣਿਜ ਉਤਪਾਦਨ 
ਮਾਰਚ , 2021 ਮਹੀਨਾ  ਅਧੀਨ ਖਨਨ ਅਤੇ ਉਤਖਨਨ ਖੇਤਰ ਦੇ ਖਣਿਜ ਉਤਪਾਦਨ ਦਾ ਸੂਚਕਾਂਕ 139.0 ਸੀ, ਜੋ ਮਾਰਚ 2020 ਦੇ ਪੱਧਰ ਦੀ ਤੁਲਨਾ ਵਿੱਚ 6.1% ਜ਼ਿਆਦਾ ਸੀ । ਅਪ੍ਰੈਲ - ਮਾਰਚ 2020-21 ਦੀ ਮਿਆਦ ਲਈ ਸੰਚਵਾਂ ਵਾਧਾ ਪਿਛਲੇ ਸਾਲ ਦੀ ਇਸ ਮਿਆਦ ਦੀ ਤੁਲਨਾ ਵਿੱਚ  7.8 ਫ਼ੀਸਦੀ ਰਿਹਾ ।
ਮਾਰਚ, 2021 ਵਿੱਚ ਮਹੱਤਵਪੂਰਣ ਖਣਿਜਾਂ ਦਾ ਉਤਪਾਦਨ ਪੱਧਰ ਸੀ : ਕੋਲਾ 960 ਲੱਖ ਟਨ, ਲਿਗਨਾਇਟ 52 ਲੱਖ ਟਨ, ਕੁਦਰਤੀ ਗੈਸ  2612 ਮੀਲਿਅਨ ਕਯੂ.ਮੀ., ਪੈਟਰੋਲੀਅਮ  26 ਲੱਖ ਟਨ, ਬਾਕਸਾਇਟ 2103 ਹਜ਼ਾਰ ਟਨ, ਕਰੋਮਾਇਟ 601 ਹਜ਼ਾਰ ਟਨ, ਤਾਮਰ ਸਾਂਨਦਰ 11 ਹਜ਼ਾਰ ਟਨ, ਸਵਰਣ 148 ਕਿ.ਗ੍ਰਾਮ, ਲੋਹਾ ਅਯਸਕ 227 ਲੱਖ ਟਨ, ਸੀਸਾ ਸਾਂਨਦਰ 41 ਹਜ਼ਾਰ ਟਨ, ਮੈਗਨੀਜ ਅਯਸਕ 331 ਹਜ਼ਾਰ ਟਨ, ਜਸਤ ਸਾਂਨਦਰ 164 ਹਜ਼ਾਰ ਟਨ, ਚੂਨਾ ਪੱਥਰ 391 ਲੱਖ ਟਨ, ਫਾਸਫੋਰਾਇਟ 124 ਹਜ਼ਾਰ ਟਨ, ਮੈਗਨੇਸਾਇਟ 12 ਹਜ਼ਾਰ ਟਨ ਅਤੇ ਹੀਰਾ 34 ਕੈਰੇਟ। ਮਾਰਚ, 2020 ਦੀ ਤੁਲਣਾ ਵਿੱਚ ਮਾਰਚ, 2021 ਦੇ ਦੌਰਾਨ ਸਕਾਰਾਤਮਕ ਵਾਧਾ ਦਰਸ਼ਾਉਣ ਵਾਲੇ ਮਹੱਤਵਪੂਰਣ ਖਣਿਜ ਉਤਪਾਦਨ ਵਿੱਚ ਸ਼ਾਮਿਲ ਹਨ:- ਮੈਗਨੀਜ ਅਯਸਕ  , ਸੀਸਾ ਸਾਂਨਦਰ  , ਫਾਸਫੋਰਾਇਟ  , ਤਾਮਰ ਸਾਂਨਦਰ , ਕਰੋਮਾਇਟ , ਚੂਨਾ ਪੱਥਰ  , ਮੈਗਨੇਸਾਇਟ , ਜਸਤ ਸਾਂਨਦਰ , ਬਾਕਸਾਇਟ , ਲਿਗਨਾਇਟ  , ਲੋਹਾ ਅਯਸਕ , ਕੁਦਰਤੀ ਗੈਸ   ਅਤੇ ਕੋਲਾ । ਨਕਾਰਾਤਮਕ ਵਾਧਾ ਦਰਸ਼ਾਉਣ ਵਾਲੇ ਹੋਰ ਮਹੱਤਵਪੂਰਣ ਖਣਿਜ ਉਤਪਾਦਨ ਹਨ:- ਸਵਰਣ [  2.6%] , ਪੈਟਰੋਲੀਅਮ  [3.1%] ਅਤੇ ਹੀਰਾ [  98 . 9 % ]।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਾਸ਼ਟਰੀ ਐੱਮਐੱਸਐੱਮਈ ਪੁਰਸਕਾਰ 2023 ਦੇ ਲਈ ਨਾਮਾਂਕਣ ਸੱਦੇ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰਾਸ਼ਟਰੀ ਐੱਮਐੱਸਐੱਮਈ ਪੁਰਸਕਾਰ 2023 ਦੇ ਲਈ ਦਾਅਵੇਦਾਰਾਂ ਨੂੰ ਨਾਮਾਂਕਣ ਕਰਨ ਨੂੰ ਕਿਹਾ ਹੈ।
ਐੱਮਐੱਸਐੱਮਈ ਮੰਤਰਾਲੇ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ :
ਨਮਸਤੇ! “ਸੰਪਦਾ ਦੀ ਸਿਰਜਣਾ ਅਤੇ ਸਾਡੀ ਵਿਕਾਸ ਦਿਸ਼ਾ ਦਾ ਮੁੱਲ-ਸੰਵਰਧਨ ਕਰਨ ਵਾਲੇ ਐੱਮਐੱਸਐੱਮਈ ਸੈਕਟਰ ਦੇ ਪ੍ਰੇਰਣਾਦਾਈ ਪ੍ਰਯਤਨਾਂ ਦੇ ਮੱਦੇਨਜ਼ਰ ਨਾਮਾਂਕਣ ਜ਼ਰੂਰ ਕਰੋ।”
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਅਪਡੇਟ
ਕੌਮੀ ਵੈਕਸੀਨੇਸ਼ਨ ਮੁਹਿੰਮ ਤਹਿਤ ਹੁਣ ਤੱਕ 92.17 ਕਰੋੜ ਵੈਕਸੀਨ ਖੁਰਾਕਾਂ ਲਗਾਈਆਂ ਗਈਆਂ ਹਨ
ਪਿਛਲੇ 24 ਘੰਟਿਆਂ ਦੌਰਾਨ 18,833 ਨਵੇਂ ਮਾਮਲੇ ਸਾਹਮਣੇ ਆਏ ਹਨ
ਐਕਟਿਵ ਕੇਸ ਕੁੱਲ ਮਾਮਲਿਆਂ ਦੇ 1 ਫੀਸਦ ਤੋਂ ਘੱਟ ਬਣਦੇ ਹਨ, ਜੋ ਮੌਜੂਦਾ ਸਮੇਂ
ਵਿੱਚ 0.73 ਫੀਸਦ ਹਨ; ਮਾਰਚ 2020 ਤੋਂ ਬਾਅਦ ਸਭ ਤੋਂ ਘੱਟ ਹਨ
ਭਾਰਤ ਵਿੱਚ ਐਕਟਿਵ ਮਾਮਲਿਆਂ ਦੀ ਗਿਣਤੀ 2,46,687 ਹੋਈ; 203 ਦਿਨਾਂ ਵਿੱਚ ਸਭ ਤੋਂ ਘੱਟ
ਰਿਕਵਰੀ ਦਰ ਇਸ ਵੇਲੇ 97.94 ਫੀਸਦ ਹੈ; ਮਾਰਚ 2020 ਤੋਂ ਬਾਅਦ ਸਭ ਤੋਂ ਵੱਧ
ਪਿਛਲੇ 24 ਘੰਟਿਆਂ ਦੌਰਾਨ 24,770 ਵਿਅਕਤੀ ਸਿਹਤਯਾਬ ਹੋਏ;
ਹੁਣ ਤੱਕ 3,31,75,656 ਵਿਅਕਤੀਆਂ ਨੇ ਕੋਵਿਡ ਲਾਗ ਤੋਂ ਮੁਕਤੀ ਹਾਸਲ ਕੀਤੀ
ਹਫ਼ਤਾਵਾਰੀ ਪੌਜ਼ੀਟਿਵਿਟੀ ਦਰ ਇਸ ਵੇਲੇ 1.66 ਫੀਸਦ ਹੈ ‘ਤੇ ਪਿਛਲੇ
103 ਦਿਨਾਂ ਤੋਂ 3 ਫੀਸਦ ਤੋੰ ਘੱਟ ਰਹਿ ਰਹੀ ਹੈ
ਰੋਜ਼ਾਨਾ ਪੌਜ਼ੀਟਿਵਿਟੀ ਦਰ 1.34 ਫੀਸਦ ਹੋਈ; ‘ਤੇ ਪਿਛਲੇ
36 ਦਿਨਾਂ ਤੋਂ 3 ਫੀਸਦ ਤੋੰ ਘੱਟ ਰਹਿ ਰਹੀ ਹੈ
ਹੁਣ ਤੱਕ ਕੁੱਲ 57.68 ਕਰੋੜ ਟੈਸਟ ਕਰਵਾਏ ਗਏ ਹਨ
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਈਐੱਸਆਈਸੀ ਨੇ ਸਵੱਛਤਾ ਪਖਵਾੜਾ 2023 ਨੂੰ ਸਵੱਛ, ਸਿਹਤਮੰਦ ਅਤੇ ਖੁਸ਼ਹਾਲ ਭਾਰਤ ਦੀ ਪ੍ਰਾਪਤੀ ਦੇ ਵਿਚਾਰ 'ਤੇ ਜ਼ੋਰ ਦਿੰਦੇ ਹੋਏ ਉਤਸ਼ਾਹ ਨਾਲ ਸਮਾਪਤ ਕੀਤਾ
ਸਵੱਛਤਾ ਪਖਵਾੜਾ 2023 ਈਐੱਸਆਈਸੀ ਹੈੱਡਕੁਆਰਟਰ, ਨਵੀਂ ਦਿੱਲੀ ਵਿਖੇ ਈਐੱਸਆਈਸੀ ਦੇ ਡਾਇਰੈਕਟਰ ਜਨਰਲ ਡਾ. ਰਾਜੇਂਦਰ ਕੁਮਾਰ ਦੀ ਪ੍ਰਧਾਨਗੀ ਹੇਠ 15.05.2023 ਨੂੰ ਸਮਾਪਤ ਹੋਇਆ। ਸਮਾਪਤੀ ਸਮਾਰੋਹ ਦੌਰਾਨ ਈਐੱਸਆਈਸੀ ਦੇ ਡਾਇਰੈਕਟਰ ਜਨਰਲ ਡਾ. ਰਾਜਿੰਦਰ ਕੁਮਾਰ ਨੇ ਪੰਦਰਵਾੜੇ ਦੌਰਾਨ ਦੇਸ਼ ਭਰ ਵਿੱਚ ਈਐੱਸਆਈਸੀ ਸੰਸਥਾਵਾਂ ਵਲੋਂ ਕੀਤੇ ਗਏ ਯਤਨਾਂ ਦੀ ਸ਼ਲਾਘਾ ਕੀਤੀ। ਉਨ੍ਹਾਂ ਅੱਗੇ ਕਿਹਾ ਕਿ ਸਵੱਛਤਾ ਦਾ ਵਿਚਾਰ ਸਿਰਫ਼ ਸਵੱਛਤਾ ਪਖਵਾੜਾ ਮਨਾਉਣ ਤੱਕ ਹੀ ਸੀਮਤ ਨਹੀਂ ਰਹਿਣਾ ਚਾਹੀਦਾ, ਸਗੋਂ ਇਸ ਨੂੰ ਨਿਰੰਤਰ ਯਤਨ ਵਜੋਂ ਕਰਨਾ ਚਾਹੀਦਾ ਹੈ, ਜੋ ਹੌਲੀ-ਹੌਲੀ ਸਾਡੇ ਜੀਵਨ ਵਿੱਚ ਇਸ ਤਰ੍ਹਾਂ ਸ਼ਾਮਲ ਹੋ ਜਾਂਦਾ ਹੈ ਕਿ ਇਹ ਵਿਅਕਤੀ ਦੀ ਆਦਤ ਬਣ ਜਾਂਦਾ ਹੈ।
ਕਰਮਚਾਰੀ ਰਾਜ ਬੀਮਾ ਨਿਗਮ ਨੇ 'ਸਵੱਛ ਭਾਰਤ' ਦੇ ਸੁਪਨੇ ਨੂੰ ਸਾਕਾਰ ਕਰਨ ਦੇ ਉਦੇਸ਼ ਨਾਲ 01.05.2023 ਤੋਂ 15.05.2023 ਤੱਕ ਸਵੱਛਤਾ ਪਖਵਾੜਾ 2023 ਨੂੰ ਜੋਸ਼ ਅਤੇ ਉਤਸ਼ਾਹ ਨਾਲ ਮਨਾਇਆ। ਈਐੱਸਆਈਸੀ ਨੇ ਆਪਣੀਆਂ ਸਵੱਛਤਾ ਪਖਵਾੜਾ ਪਹਿਲਕਦਮੀਆਂ ਅਤੇ ਗਤੀਵਿਧੀਆਂ ਰਾਹੀਂ, 'ਸਿਹਤਮੰਦ ਅਤੇ ਖੁਸ਼ਹਾਲ ਭਾਰਤ' ਦੇ ਵਿਚਾਰ ਨੂੰ ਵੀ ਅੱਗੇ ਵਧਾਇਆ। ਇਸ ਨੂੰ ਪ੍ਰਾਪਤ ਕਰਨ ਲਈ, ਸਾਰੇ ਈਐੱਸਆਈਸੀ ਫੀਲਡ ਦਫਤਰਾਂ/ਹਸਪਤਾਲਾਂ/ਮੈਡੀਕਲ ਸੰਸਥਾਵਾਂ ਨੂੰ ਸ਼ਾਮਲ ਕੀਤਾ ਗਿਆ ਸੀ, ਜਿੱਥੇ ਹਰ ਪੱਧਰ 'ਤੇ ਕਰਮਚਾਰੀਆਂ ਨੇ ਇਸ ਨੂੰ ਸਫਲ ਬਣਾਉਣ ਲਈ 15 ਦਿਨਾਂ ਤੱਕ ਚੱਲੇ ਸਫਾਈ ਅਭਿਆਨ ਵਿੱਚ ਹਿੱਸਾ ਲਿਆ। ਪਖਵਾੜੇ ਦੌਰਾਨ ਹੇਠ ਲਿਖੀਆਂ ਗਤੀਵਿਧੀਆਂ ਕਰਵਾਈਆਂ ਗਈਆਂ:-
-
ਸਫਾਈ ਅਤੇ ਸਵੱਛਤਾ 'ਤੇ ਸੈਮੀਨਾਰ/ਵਰਕਸ਼ਾਪ
-
ਰੁੱਖ ਲਗਾਓ ਮੁਹਿੰਮ
-
ਬਿਜਲੀ ਨਾਲ ਚੱਲਣ ਵਾਲੀਆਂ ਵਸਤੂਆਂ ਦੀ ਸਫਾਈ, ਰੱਖ-ਰਖਾਅ ਅਤੇ ਸਰਵਿਸ
-
ਕੂੜੇ ਦੇ ਸੁਰੱਖਿਅਤ ਨਿਪਟਾਰੇ ਲਈ ਪ੍ਰਬੰਧ ਕਰਨਾ
-
ਪੁਰਾਣੀਆਂ ਫਾਈਲਾਂ, ਰਿਕਾਰਡਾਂ ਦੀ ਸਫਾਈ ਅਤੇ ਨਿਪਟਾਰਾ ਅਤੇ ਇਸਦਾ ਡਿਜੀਟਾਈਜ਼ੇਸ਼ਨ
-
ਈ-ਵੇਸਟੇਜ ਲਈ ਢੁਕਵਾਂ ਪ੍ਰਬੰਧ
-
ਸਫਾਈ ਨੂੰ ਕਾਇਮ ਰੱਖਣ ਲਈ ਇੱਕ ਵਿਧੀ ਤਿਆਰ ਕਰਨਾ
ਪਖਵਾੜੇ ਦੌਰਾਨ ਸਾਰੇ ਈਐੱਸਆਈਸੀ ਫੀਲਡ ਦਫਤਰਾਂ, ਹਸਪਤਾਲਾਂ ਅਤੇ ਮੈਡੀਕਲ ਸੰਸਥਾਵਾਂ ਵਿੱਚ ਸਖਤ ਸਫਾਈ ਅਭਿਆਨ ਚਲਾਇਆ ਗਿਆ। ਈਐੱਸਆਈਸੀ ਲਗਭਗ 14,000 ਪੁਰਾਣੀਆਂ ਫਾਈਲਾਂ ਦਾ ਨਿਪਟਾਰਾ ਕਰਕੇ ਦਫਤਰੀ ਥਾਂ ਦੇ ਪ੍ਰਭਾਵਸ਼ਾਲੀ ਪ੍ਰਬੰਧਨ ਨੂੰ ਪ੍ਰਦਰਸ਼ਿਤ ਕਰਨ ਵਿੱਚ ਕਾਮਯਾਬ ਰਿਹਾ।
ਉਪਰੋਕਤ ਸਵੱਛਤਾ ਗਤੀਵਿਧੀਆਂ ਤੋਂ ਇਲਾਵਾ, ਸਿਹਤ ਸੰਬੰਧੀ ਵੱਖ-ਵੱਖ ਵਿਸ਼ਿਆਂ ਜਿਵੇਂ ਸੰਚਾਰੀ ਬਿਮਾਰੀਆਂ ਦੀ ਰੋਕਥਾਮ ਅਤੇ ਸਿਹਤ ਨੂੰ ਉਤਸ਼ਾਹਿਤ ਕਰਨ ਵਿੱਚ ਸਫਾਈ ਅਤੇ ਸਫਾਈ ਬਣਾਈ ਰੱਖਣ ਦੇ ਲਾਭ 'ਤੇ ਬੈਨਰ/ਵਿਜ਼ੂਅਲ ਪ੍ਰਦਰਸ਼ਨੀ ਦੇ ਨਾਲ ਹਸਪਤਾਲਾਂ ਵਿੱਚ ਸਿਹਤ ਭਾਸ਼ਣ/ਜਾਗਰੂਕਤਾ ਗਤੀਵਿਧੀਆਂ ਕਰਵਾਈਆਂ ਗਈਆਂ।
ਈਐੱਸਆਈਸੀ ਹੈੱਡਕੁਆਰਟਰ ਵਿਖੇ ਸਮਾਪਤੀ ਸਮਾਗਮ ਵਿੱਚ ਸ਼੍ਰੀਮਤੀ ਟੀ ਐੱਲ ਯਾਦੇਨ, ਵਿੱਤ ਕਮਿਸ਼ਨਰ, ਸਾਰੇ ਬੀਮਾ ਕਮਿਸ਼ਨਰ, ਸ਼੍ਰੀ ਦੀਪਕ ਜੋਸ਼ੀ, ਸ਼੍ਰੀ ਰਾਜੇਸ਼ ਕੁਮਾਰ ਕੈਮ, ਸ਼੍ਰੀ ਰਤਨੇਸ਼ ਕੁਮਾਰ ਗੌਤਮ, ਸ਼੍ਰੀ ਪ੍ਰਣਯ ਸਿਨਹਾ ਅਤੇ ਮੈਡੀਕਲ ਕਮਿਸ਼ਨਰ, ਡਾ. ਆਰ.ਕੇ. ਕਟਾਰੀਆ, ਡਾ. ਆਰ.ਐਸ. ਜੰਗਪੰਗੀ, ਡਾ. ਦੀਪਿਕਾ ਗੋਵਿਲ, ਈਐੱਸਆਈਸੀ ਦੇ ਡਾ. ਕਮਲੇਸ਼ ਹਰੀਸ਼ ਸ਼ਾਮਲ ਹੋਏ।
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਪੰਜਾਬ, ਹਰਿਆਣਾ ਤੇ ਹਿਮਾਚਲ ਪ੍ਰਦੇਸ਼ ਰਾਜਾਂ ਵਿੱਚ ਸਾਵਧਾਨੀਆਂ ਰੱਖਦਿਆਂ ਆਰਥਿਕ ਗਤੀਵਿਧੀਆਂ ਜਾਰੀ
ਚੰਡੀਗੜ੍ਹ, 10 ਮਈ, 2020
ਪੰਜਾਬ, ਹਰਿਆਣਾ ਤੇ ਹਿਮਾਚਲ ਪ੍ਰਦੇਸ਼ ਰਾਜਾਂ ’ਚ ਆਰਥਿਕ ਗਤੀਵਿਧੀਆਂ ਜਾਰੀ ਹਨ ਤੇ ਇਸ ਦੌਰਾਨ ਲੋੜੀਂਦੀਆਂ ਸਾਵਧਾਨੀਆਂ ਦੀ ਪਾਲਣਾ ਕਰਨ ਵਿੱਚ ਕੋਈ ਕਸਰ ਨਹੀਂ ਛੱਡੀ ਜਾ ਰਹੀ। ਜਿਵੇਂ ਕਿ ਲੁਧਿਆਣਾ ਦੀ ਇੱਕ ਟਾਇਰ ਨਿਰਮਾਣ ਇਕਾਈ ਵਿੱਚ ਵੇਖਿਆ ਜਾ ਸਕਦਾ ਹੈ, ਇਸ ਵੇਲੇ ਰਿਆਇਤਾਂ ਅਧੀਨ ਕੰਮ ਕਰ ਰਹੇ ਕੁਝ ਉਦਯੋਗਾਂ ਦੀਆਂ ਮੈਨੇਜਮੈਂਟਾਂ ਕੋਵਿਡ–19 ਨਾਲ ਸਬੰਧਿਤ ਸਾਰੀਆਂ ਸਾਵਧਾਨੀਆਂ ਰੱਖ ਰਹੀਆਂ ਹਨ। ਕਰਮਚਾਰੀਆਂ ਨੇ ਇੱਕ–ਦੂਜੇ ਤੋਂ ਦੂਰੀ ਕਾਇਮ ਰੱਖ ਕੇ ਮਸ਼ੀਨ ਚਲਾਉਂਦੇ ਸਮੇਂ ਮਾਸਕ ਤੇ ਦਸਤਾਨੇ ਪਹਿਨੇ ਹੋਏ ਹਨ। ਕਰਮਚਾਰੀਆਂ ਨੂੰ ਕੋਵਿਡ–19 ਬਾਰੇ ਪੂਰੀ ਤਰ੍ਹਾਂ ਜਾਗਰੂਕ ਰੱਖਣ ਲਈ ਕੈਂਪਸ ਦੇ ਅੰਦਰ ਪੋਸਟਰ ਲਾਏ ਗਏ ਹਨ। ਲੁਧਿਆਣਾ ਦੀ ਇੱਕ ਹੋਰ ਧਾਗਾ ਤੇ ਕੱਪੜਾ ਨਿਰਮਾਣ ਇਕਾਈ ਵਿੱਚ ਵੀ ਕਰਮਚਾਰੀਆਂ ਦੀ ਥਰਮਲ ਸਕੈਨਿੰਗ, ਬੱਸਾਂ ਨੂੰ ਕੀਟਾਣੂ–ਮੁਕਤ ਕਰਦਿਆਂ, ਜਾਗਰੂਕਤਾ ਫੈਲਾਉਣ ਵਾਲੀ ਸਮੱਗਰੀ ਨੂੰ ਦੇਖਿਆ ਜਾ ਸਕਦਾ ਹੈ।


https://twitter.com/PIBChandigarh/status/1257897449806540803 

https://twitter.com/PIBChandigarh/status/1258640939360247810?s=09

ਹਿਮਾਚਲ ਪ੍ਰਦੇਸ਼ ’ਚ ਸ਼ਿਮਲਾ ਦੇ ਲੋਅਰ ਬਜ਼ਾਰ ਵਿੱਚ ਦੁਕਾਨਾਂ ਖੁੱਲ੍ਹੀਆਂ ਹਨ, ਜਿਸ ਕਰ ਕੇ ਦੁਕਾਨਦਾਰ ਤੇ ਖ਼ਰੀਦਦਾਰ ਦੋਵੇਂ ਹੀ ਖੁਸ਼ ਹਨ। ਕੁਝ ਦੁਕਾਨਾਂ ਹੁਣ ਦੁਬਾਰਾ ਖੁੱਲ੍ਹਣ ਲਗ ਪਈਆਂ ਹਨ, ਜਿਸ ਕਾਰਨ ਹਰਿਆਣਾ ਦੇ ਦੁਕਾਨਦਾਰਾਂ ਨੇ ਇਸ ਅਤਿ–ਜ਼ਰੂਰੀ ਰਾਹਤ ਦਾ ਸੁਆਗਤ ਕੀਤਾ ਹੈ। ਰਾਜ ਦੇ ਇੱਕ ਦੁਕਾਨਦਾਰ ਕੁੰਦਨ ਨੇ ਕਿਹਾ ਕਿ ਲੌਕਡਾਊਨ ਦੌਰਾਨ ਰਿਆਇਤਾਂ ਮਿਲਣ ਕਾਰਨ ਦੁਕਾਨਾਂ ਦਾ ਦੁਬਾਰਾ ਖੁੱਲ੍ਹਣਾ ਹਰੇਕ ਲਈ ਰਾਹਤ ਹੈ। ਕੈਥਲ ਦੇ ਉਮੇਸ਼ ਸੀਕਰੀ ਖੁਸ਼ ਹਨ ਕਿਉਂਕਿ ਕੁਝ ਦੁਕਾਨਾਂ ਦੁਬਾਰਾ ਖੁੱਲ੍ਹ ਰਹੀਆਂ ਹਨ ਪਰ ਉਂਝ ਉਹ ਅਜਿਹੀ ਸਥਿਤੀ ਤੋਂ ਥੋੜ੍ਹਾ ਡਰ ਵੀ ਰਹੇ ਹਨ ਕਿ ਕਿਤੇ ਇਸ ਨਾਲ ਮਹਾਮਾਰੀ ਦਾ ਫੈਲਣਾ ਵਧ ਨਾ ਜਾਵੇ। ਉਨ੍ਹਾਂ ਆਸ ਪ੍ਰਗਟਾਈ ਕਿ ਲੋਕ ਇੱਕ–ਦੂਜੇ ਤੋਂ ਦੂਰੀ ਬਣਾ ਕੇ ਰੱਖਣਗੇ।


https://twitter.com/PIBChandigarh/status/1258318169816494082?s=09 

https://twitter.com/PIBChandigarh/status/1258317488174936064?s=09 
ਮਨਰੇਗਾ ਅਧੀਨ ਗਤੀਵਿਧੀਆਂ ਨੇ ਵੀ ਗ੍ਰਾਮੀਣ ਖੇਤਰਾਂ ਦੇ ਲੋਕਾਂ ਦੀ ਉਪਜੀਵਕਾ ਨੂੰ ਸੁਰੱਖਿਅਤ ਕਰਨਾ ਸ਼ੁਰੂ ਕਰ ਦਿੱਤਾ ਹੈ। ਇਨ੍ਹਾਂ ਗਤੀਵਿਧੀਆਂ ਦੇ ਚਲਦਿਆਂ, ‘ਪ੍ਰਧਾਨ ਮੰਤਰੀ ਗ਼ਰੀਬ ਕਲਿਆਣ ਪੈਕੇਜ’  ਇਸ ਖੇਤਰ ਦੇ ਗ਼ਰੀਬਾਂ ਲਈ ਲੋੜੀਂਦੀ ਰਾਹਤ ਲੈ ਕੇ ਆਇਆ ਹੈ। ਪੀਐੱਮਜੀਕੇਪੀ  ਦੇ ਹਿੱਸੇ ਵਜੋਂ, ਸਰਕਾਰ ਮਹਿਲਾਵਾਂ, ਗ਼ਰੀਬ ਬਜ਼ੁਰਗਾਂ ਅਤੇ ਕਿਸਾਨਾਂ ਨੂੰ ਅਨਾਜ ਤੇ ਨਕਦ ਭੁਗਤਾਨ ਮੁਹੱਈਆ ਕਰਵਾਉਂਦੀ ਰਹੀ ਹੈ।
ਵਿੱਤ ਮੰਤਰਾਲਾ
ਜੂਨ, 2020 ਵਿੱਚ ਜੀਐੱਸਟੀ ਰੈਵੇਨਿਊ ਕਲੈਕਸ਼ਨ
ਜੂਨ ਵਿੱਚ 90,917 ਕਰੋੜ ਰੁਪਏ ਦੀ ਕੁੱਲ ਜੀਐੱਸਟੀ ਰੈਵੇਨਿਊ ਕਲੈਕਸ਼ਨ
ਜੂਨ, 2020 ਵਿੱਚ ਕੁੱਲ ਜੀਐੱਸਟੀ  ਰੈਵੇਨਿਊ ਕਲੈਕਸ਼ਨ 90,917 ਕਰੋੜ ਰੁਪਏ ਦੀ ਹੋਈ ਜਿਸ ਵਿੱਚ ਸੀਜੀਐੱਸਟੀ 18,980 ਕਰੋੜ ਰੁਪਏ, ਐੱਸਜੀਐੱਸਟੀ 23,970 ਕਰੋੜ ਰੁਪਏ, ਆਈਜੀਐੱਸਟੀ 40,302 ਕਰੋੜ ਰੁਪਏ  ਅਤੇ ਸੈੱਸ 7,665 ਕਰੋੜ ਰੁਪਏ  ਹਨ।
ਸਰਕਾਰ ਨੇ ਰੈਗੂਲਰ ਸੈਟਲਮੈਂਟ ਦੇ ਰੂਪ ਵਿੱਚ ਆਈਜੀਐੱਸਟੀ ਤੋਂ ਸੀਜੀਐੱਸਟੀ ਲਈ 13,325 ਕਰੋੜ ਰੁਪਏ ਅਤੇ ਐੱਸਜੀਐੱਸਟੀ ਲਈ 11,117 ਕਰੋੜ ਰੁਪਏ ਸੈਟਲ ਕੀਤੇ ਹਨ। ਜੂਨ, 2020 ਵਿੱਚ ਰੈਗੂਲਰ ਸੈਟਲਮੈਂਟ ਦੇ ਬਾਅਦ ਕੇਂਦਰ ਸਰਕਾਰ ਅਤੇ ਰਾਜ ਸਰਕਾਰਾਂ ਦੁਆਰਾ ਕਮਾਇਆ ਕੁੱਲ ਰੈਵੇਨਿਊ ਸੀਜੀਐੱਸਟੀ ਲਈ 32,305 ਕਰੋੜ ਰੁਪਏ ਅਤੇ ਐੱਸਜੀਐੱਸਟੀ ਲਈ 35,087 ਕਰੋੜ ਰੁਪਏ ਹੈ।
ਜੂਨ, 2020 ਵਿੱਚ ਰੈਵੇਨਿਊ ਪਿਛਲੇ ਸਾਲ ਦੇ ਇਸੇ ਮਹੀਨੇ ਵਿੱਚ ਜੀਐੱਸਟੀ ਰੈਵੇਨਿਊ ਦਾ 91% ਹੈ। ਜੂਨ, 2020 ਦੌਰਾਨ ਮਾਲ ਦੇ ਆਯਾਤ ਤੋਂ ਰੈਵੇਨਿਊ 71% ਸੀ ਅਤੇ ਘਰੇਲੂ ਲੈਣ-ਦੈਣ  ਤੋਂ ਪ੍ਰਾਪਤ ਰੈਵੇਨਿਊ ਪਿਛਲੇ ਸਾਲ ਦੇ ਇਸੇ ਮਹੀਨੇ ਦੌਰਾਨ ਇਨ੍ਹਾਂ ਸਰੋਤਾਂ ਤੋਂ ਕਮਾਏ ਰੈਵੇਨਿਊ ਦਾ 97% ਸੀ। ਜੂਨ ਮਹੀਨੇ ਦੌਰਾਨ ਮਈ 2020 ਦੀਆਂ ਕੁਝ ਰਿਟਰਨਾਂ ਦੇ ਇਲਾਵਾ ਫਰਵਰੀ, ਮਾਰਚ ਅਤੇ ਅਪ੍ਰੈਲ 2020 ਦੀਆਂ ਰਿਟਰਨਾਂ ਵੀ ਭਰੀਆਂ ਗਈਆਂ ਹਨ ਕਿਉਂਕਿ ਸਰਕਾਰ ਨੇ ਜੀਐੱਸਟੀ ਰਿਟਰਨ ਭਰਨ ਦੀ ਸਮਾਂ-ਸਾਰਣੀ ਵਿੱਚ ਕਾਫੀ ਢਿੱਲ ਦੇ ਦਿੱਤੀ ਹੈ। ਮਈ 2020 ਦੀਆਂ ਕੁਝ ਰਿਟਰਨਾਂ, ਜੋ ਵੈਸੇ ਤਾਂ ਜੂਨ 2020 ਵਿੱਚ ਹੀ ਭਰੀਆਂ ਜਾਂਦੀਆਂ ਹਨ, ਜੁਲਾਈ 2020 ਦੇ ਪਹਿਲੇ ਕੁਝ ਦਿਨਾਂ ਦੌਰਾਨ ਭਰੀਆਂ ਜਾਣਗੀਆਂ।
ਕੋਵਿਡ-19 ਕਾਰਨ ਚਾਲੂ ਵਿੱਤ ਵਰ੍ਹੇ ਦੌਰਾਨ ਰੈਵੇਨਿਊ ਕਾਫ਼ੀ ਪ੍ਰਭਾਵਿਤ ਹੋਇਆ ਹੈ, ਜਿਸ ਦਾ ਇੱਕ ਕਾਰਨ ਮਹਾਮਾਰੀ ਦਾ ਵਿਆਪਕ ਆਰਥਿਕ ਪ੍ਰਭਾਵ ਅਤੇ ਦੂਜਾ ਕਾਰਨ ਮਹਾਮਾਰੀ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਸਰਕਾਰ ਦੁਆਰਾ ਰਿਟਰਨ ਭਰਨ ਅਤੇ ਟੈਕਸਾਂ ਦੇ ਭੁਗਤਾਣ ਵਿੱਚ ਦਿੱਤੀ ਗਈ ਢਿੱਲ ਹੈ। ਹਾਲਾਂਕਿ, ਪਿਛਲੇ ਤਿੰਨ ਮਹੀਨਿਆਂ ਦੇ ਅੰਕੜੇ ਜੀਐੱਸਟੀ ਰੈਵੇਨਿਊ ਵਿੱਚ ਸੁਧਾਰ ਜਾਂ ਬਿਹਤਰੀ ਦਰਸਾਉਂਦੇ ਹਨ। ਅਪ੍ਰੈਲ ਮਹੀਨੇ ਵਿੱਚ ਜੀਐੱਸਟੀ ਕਲੈਕਸ਼ਨ 32,294 ਕਰੋੜ ਰੁਪਏ ਦੀ ਹੋਈ ਜੋ ਪਿਛਲੇ ਸਾਲ ਦੇ ਇਸ ਮਹੀਨੇ ਦੌਰਾਨ ਇਕੱਠੇ ਕੀਤੇ ਗਏ ਰੈਵੇਨਿਊ ਦਾ 28% ਸੀ ਅਤੇ ਮਈ ਮਹੀਨੇ ਵਿੱਚ ਜੀਐੱਸਟੀ ਕਲੈਕਸ਼ਨ 62,009 ਕਰੋੜ ਰੁਪਏ ਦੀ ਹੋਈ ਜੋ ਪਿਛਲੇ ਸਾਲ ਦੇ ਇਸ ਮਹੀਨੇ ਦੌਰਾਨ ਇਕੱਠੇ ਕੀਤੇ ਗਏ ਰੈਵੇਨਿਊ ਦਾ 62% ਸੀ। ਸਾਲ ਦੀ ਪਹਿਲੀ ਤਿਮਾਹੀ ਵਿੱਚ ਜੀਐੱਸਟੀ ਕਲੈਕਸ਼ਨ ਪਿਛਲੇ ਸਾਲ ਦੀ ਇਸੇ ਤਿਮਾਹੀ ਦੌਰਾਨ ਇਕੱਠੇ ਕੀਤੇ ਗਏ ਰੈਵੇਨਿਊ ਦਾ 59% ਹੈ। ਹਾਲਾਂਕਿ, ਵੱਡੀ ਸੰਖਿਆ ਵਿੱਚ ਕਰਦਾਤਾਵਾਂ ਪਾਸ ਹੁਣ ਵੀ ਮਈ, 2020 ਲਈ ਆਪਣੀ ਰਿਟਰਨ ਭਰਨ ਲਈ ਸਮਾਂ ਹੈ।
ਨਿਮਨਲਿਖਿਤ ਚਾਰਟ ਵਿੱਚ ਚਾਲੂ ਸਾਲ ਦੌਰਾਨ ਮਾਸਿਕ ਕੁੱਲ ਜੀਐੱਸਟੀ ਰੈਵੇਨਿਊ ਦਾ ਰੁਝਾਨ ਦਿਖਾਇਆ ਗਿਆ ਹੈ। ਟੇਬਲ ਵਿੱਚ ਜੂਨ, 2019 ਦੀ ਤੁਲਨਾ ਵਿੱਚ ਜੂਨ, 2020 ਦੇ ਦੌਰਾਨ ਅਤੇ ਪੂਰੇ ਸਾਲ ਦੌਰਾਨ ਹਰੇਕ ਰਾਜ ਵਿੱਚ ਜੀਐੱਸਟੀ ਦੇ ਕਲੈਕਸ਼ਨ ਨੂੰ ਰਾਜ-ਵਾਰ ਦਿਖਾਇਆ ਗਿਆ ਹੈ।
ਟੇਬਲ : ਅਪ੍ਰੈਲ 2020 ਵਿੱਚ ਰਾਜ - ਵਾਰ ਜੀਐੱਸਟੀਕਲੈਕਸ਼ਨ [ 1 ]
[ 1 ] ਇਸਵਿੱਚਮਾਲਦੇ ਆਯਾਤ ਉੱਤੇ ਜੀਐੱਸਟੀ ਸ਼ਾਮਲ ਨਹੀਂ ਹੈ
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਅਜਿਹੇ ਡ੍ਰਾਈਵਿੰਗ ਲਾਇਸੈਂਸ ਅਤੇ ਵਾਹਨ ਰਜਿਸਟ੍ਰੇਸ਼ਨ ਜਿਨ੍ਹਾਂ ਦੀ ਵੈਧਤਾ ਸਮਾਪਤ ਹੋ ਚੁੱਕੀ ਹੈ, ਦੀ ਵੈਧਤਾ 30 ਜੂਨ ਤੱਕ ਵਧਾਈ ਗਈ
ਇਨ੍ਹਾਂ ਵਿੱਚ ਫਿਟਨਸ, ਪਰਮਿਟਸ, ਡ੍ਰਾਈਵਿੰਗ ਲਾਇਸੈਂਸ, ਰਜਿਸਟ੍ਰੇਸ਼ਨ ਅਤੇ ਹੋਰ ਮੋਟਰ ਵਾਹਨ ਦਸਤਾਵੇਜ਼ ਸ਼ਾਮਲ ਹਨ
ਰੋਡ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ ਨੇ ਡ੍ਰਾਈਵਿੰਗ ਲੈਇਸੈਂਸਾਂ, ਪਰਮਿਟਾਂ ਅਤੇ ਰਜਿਸਟ੍ਰੇਸ਼ਨ ਜਿਹੇ ਦਸਤਾਵੇਜ਼ਾਂ ਦੀ ਵੈਧਤਾ ਨੂੰ ਵਧਾ ਦਿੱਤਾ ਹੈ, ਜਿਨ੍ਹਾਂ ਦੀ ਵੈਧਤਾ 1 ਫਰਵਰੀ ਨੂੰ ਸਮਾਪਤ ਹੋ ਚੁੱਕੀ ਹੈ। ਸਾਰੇ ਰਾਜਾਂ ਅਤੇ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨੂੰ ਜਾਰੀ ਇੱਕ ਸਲਾਹ ਵਿੱਚ ਮੰਤਰਾਲੇ ਨੇ ਕਿਹਾ ਹੈ ਕਿ ਅਜਿਹੇ ਦਸਤਾਵੇਜ਼ਾਂ ਨੂੰ 30 ਜੂਨ ਤੱਕ ਵੈਧ ਮੰਨਿਆ ਜਾਵੇ।
ਦੇਸ਼ ਵਿੱਚ ਲੌਕਡਾਊਨ ਅਤੇ ਟ੍ਰਾਂਸਪੋਰਟ ਦਫ਼ਤਰਾਂ ਦੇ ਬੰਦ ਰਹਿਣ ਕਾਰਨ ਲੋਕਾਂ ਨੂੰ ਵੱਖ-ਵੱਖ ਮੋਟਰ ਵਾਹਨ ਦਸਤਾਵੇਜ਼ਾਂ ਦੀ ਵੈਧਤਾ ਦੇ ਨਵੀਨੀਕਰਨ ਵਿੱਚ ਕਠਿਨਾਈਆਂ ਦਾ ਸਾਹਮਣਾ ਕਰਨਾ ਪੈ ਰਿਹਾ ਹੈ। ਲੋਕਾਂ ਦੀ ਸੁਵਿਧਾ ਲਈ ਇਹ ਫੈਸਲਾ ਕੀਤਾ ਗਿਆ ਹੈ।
ਇਨ੍ਹਾਂ ਦਸਤਾਵੇਜ਼ਾਂ ਵਿੱਚ ਫਿਟਨਸ, ਪਰਮਿਟ , ਡ੍ਰਾਈਵਿੰਗ ਲਾਇਸੈਂਸ, ਰਜਿਸਟ੍ਰੇਸ਼ਨ ਜਾਂ ਮੋਟਰ ਵਾਹਨ ਨਿਯਮਾਂ ਤਹਿਤ ਆਉਂਦੇ ਕਈ ਹੋਰ ਦਸਤਾਵੇਜ਼ ਸ਼ਾਮਲ ਹਨ।
ਮੰਤਰਾਲੇ ਨੇ ਸਾਰੇ ਰਾਜਾਂ ਨੂੰ ਇਸ ਸਲਾਹ ਨੂੰ ਪੂਰੀ ਤਰ੍ਹਾਂ ਲਾਗੂ ਕਰਨ ਦੀ ਬੇਨਤੀ ਕੀਤੀ ਹੈ ਤਾਕਿ ਜ਼ਰੂਰੀ ਸੇਵਾਵਾਂ ਨਾਲ ਜੁੜੇ ਲੋਕਾਂ, ਟ੍ਰਾਂਸਪੋਰਟਰਾਂ ਅਤੇ ਸੰਗਠਨਾਂ ਨੂੰ ਪਰੇਸ਼ਾਨੀ ਨਾ ਹੋਵੇ।
ਇਸਪਾਤ ਮੰਤਰਾਲਾ
ਐੱਨਐੱਮਡੀਸੀ ਨੇ ਲੈਂਡਸਕੇਪ ਗਾਰਡਨ ਵਿੱਚ ਪੌਦੇ ਲਗਾਉਣ ਦਾ ਆਯੋਜਨ ਕੀਤਾ ਅਤੇ ਸਵੱਛਤਾ 2.0 ਦੇ ਹਿੱਸੇ ਦੇ ਰੂਪ ਵਿੱਚ ਦੋ ਬਾਘਾਂ  ਨੂੰ ਗੋਦ ਲਿਆ
ਐੱਨਐੱਮਡੀਸੀ ਭਾਰਤ ਦਾ ਵਾਤਾਵਰਣ ਦੇ ਅਨੁਕੂਲ ਇੱਕ ਖਣਿਜ ਅਤੇ ਦੇਸ਼ ਦੇ ਆਇਰਨ ਔਰ ਦਾ ਸਭ ਤੋਂ ਵੱਡਾ ਉਤਪਾਦਕ ਹੈ। ਐੱਨਐੱਮਡੀਸੀ ਨੇ 27 ਅਕਤੂਬਰ, 2022 ਨੂੰ ਨੇਹਿਰੂ ਜੂਲੌਜਿਕਲ ਪਾਰਕ, ਹੈਦਰਾਬਾਦ ਵਿੱਚ ਲੈਂਡਸਕੇਪ ਗਾਰਡਨ ਵਿੱਚ ਪੌਦੇ ਲਗਾਉਣ ਦਾ ਆਯੋਜਨ ਕੀਤਾ ਅਤੇ ਦੋ ਬਾਘਾਂ  – ਇੱਕ ਰੌਇਲ ਬੰਗਾਲ ਟਾਈਗਰ ਅਤੇ ਇੱਕ ਵ੍ਹਾਈਟ ਟਾਈਗਰ ਨੂੰ ਗੋਦ ਲਿਆ।
ਐੱਨਐੱਮਡੀਸੀ ਵਾਤਾਵਰਣ ਸੰਭਾਲ਼ ਅਤੇ ਸਮੁੱਚੇ ਵਿਕਾਸ ਵਿੱਚ ਲਗਾਤਾਰ ਮੋਹਰੀ ਰਿਹਾ ਹੈ। ਸਵੱਛਤਾ 2.0 ਦੇ ਹਿੱਸੇ ਦੇ ਰੂਪ ਵਿੱਚ ਕੰਪਨੀ ਨੇ ਦੇਸ਼ ਦੇ ਵਨਸਪਤੀਆਂ ਅਤੇ ਜੀਵਾਂ ਦੀ ਸੰਭਾਲ਼ ਕਰਨ ਵਿੱਚ ਮਦਦ ਕਰਨ ਦੇ ਲਈ ਸੰਭਾਲ਼ ਨਾਲ ਜੁੜੇ ਅਨੇਕ ਪ੍ਰਯਤਨ ਸ਼ੁਰੂ ਕੀਤੇ ਹਨ। 2 ਅਕਤੂਬਰ, 2022 ਨੂੰ ਸਵੱਛਤਾ ਅਭਿਯਾਨ ਦੀ ਸ਼ੁਰੂਆਤ ਦੇ ਬਾਅਦ ਤੋਂ ਐੱਨਐੱਮਡੀਸੀ ਨੇ ਸਵੱਛ ਭਾਰਤ ਅਭਿਯਾਨ ਦੇ ਮਹੱਤਵ ‘ਤੇ ਕਈ ਸਵੱਛਤਾ ਅਭਿਯਾਨ, ਪੌਦੇ ਲਗਾਉਣ ਦਾ ਅਭਿਯਾਨ, ਪ੍ਰਭਾਤ ਫੇਰੀ, ਸਵੱਛਤਾ ਰਨ ਅਤੇ ਜਾਗਰੂਕਤਾ ਅਭਿਯਾਨ ਚਲਾਏ ਹਨ। ਚਿੜ੍ਹੀਆਘਰ ਵਿੱਚ ਪੌਦੇ ਲਗਾਉਣ ਦਾ ਅਭਿਯਾਨ ਐੱਨਐੱਮਡੀਸੀ ਦੇ ਸੰਸਾਧਨ ਯੋਜਨਾ ਵਿਭਾਗ ਦੇ ਵਾਤਾਵਰਣ ਡਿਵੀਜ਼ਨ ਦੇ ਦਿਮਾਗ ਦੀ ਉਪਜ ਹੈ ਅਤੇ ਜੀਵ-ਵਿਵਿਧਤਾ ਦੀ ਸੰਭਾਲ਼ ਨਾਲ ਜੁੜੇ ਪ੍ਰਯਤਨਾਂ ਨੂੰ ਮਜ਼ਬੂਤ ਕਰਨ ਦੀ ਦਿਸ਼ਾ ਵਿੱਚ ਇੱਕ ਕਦਮ ਹੈ।
ਐੱਨਐੱਮਡੀਸੀ ਦੇ ਚੇਅਰਮੈਨ ਤੇ ਮੈਨੇਜਿੰਗ ਡਾਇਰੈਕਟਰ, ਸ਼੍ਰੀ ਸੁਮਿਤ ਦੇਬ, ਡਾਇਰੈਕਟਰ  ਸ਼੍ਰੀ ਅਮਿਤਾਭ ਮੁਖਰਜੀ, ਨੇਹਿਰੂ ਜੂਲੌਜਿਕਲ ਪਾਰਕ ਦੇ ਕਿਊਰੇਟਰ  ਸ਼੍ਰੀ ਐੱਸ. ਰਾਜਸ਼ੇਖਰ ਅਤੇ ਐੱਨਐੱਮਡੀਸੀ, ਨੇਹਿਰੂ ਜੂਲੌਜਿਕਲ ਪਾਰਕ ਅਤੇ ਤੇਲੰਗਾਨਾ ਸਰਕਾਰ ਦੇ ਵਣ ਵਿਭਾਗ ਦੇ ਅਧਿਕਾਰੀਆਂ ਦੀ ਮੌਜੂਦਗੀ ਵਿੱਚ ਪੌਦੇ ਲਗਾਉਣ ਅਤੇ ਬਾਘ  ਨੂੰ ਗੋਦ ਲੈਣ ਦਾ ਅਭਿਯਾਨ ਚਲਾਇਆ ਗਿਆ।
ਇਸ ਅਵਸਰ ‘ਤੇ ਬੋਲਦੇ ਹੋਏ ਸ਼੍ਰੀ ਸੁਮਿਤ ਦੇਬ ਨੇ ਕਿਹਾ ਕਿ ਐੱਨਐੱਮਡੀਸੀ ਹਮੇਸ਼ਾ ਇੱਕ ਜ਼ਿੰਮੇਦਾਰ ਖਣਿਜ ਰਿਹਾ ਹੈ ਅਤੇ ਲੁਪਤ ਹੋ ਰਹੇ ਬਨਸਪਤੀਆਂ ਅਤੇ ਜੀਵ-ਜੰਤੂਆਂ ਦੀ ਸੰਭਾਲ਼ ਦੇ ਲਈ ਪ੍ਰਤੀਬੱਧ ਹੈ। ਰਾਸ਼ਟਰ ਦੇ ਖਣਿਜ ਦੇ ਰੂਪ ਵਿੱਚ, ਐੱਨਐੱਮਡੀਸੀ ਲੋਕਾਂ ਦੇ ਹਿਤਾਂ ਦੀ ਰੱਖਿਆ ਕਰਨ ਅਤੇ ਧਰਤੀ ਨੂੰ ਬਿਹਤਰ ਅਤੇ ਟਿਕਾਊ ਬਣਾਉਣ ਵਿੱਚ ਮਹੱਤਵਪੂਰਨ ਜ਼ਿੰਮੇਵਾਰੀ ਰੱਖਦਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਸ਼ਾਨਦਾਰ ਰੌਇਲ ਬੰਗਾਲ ਟਾਈਗਰ ਸਾਡੇ ਦੇਸ਼ ਦਾ ਰਾਸ਼ਟਰੀ ਪਸ਼ੂ ਹੈ ਅਤੇ ਵ੍ਹਾਈਟ ਟਾਈਗਰ ਇੱਕ ਦੁਰਲਭ ਪ੍ਰਜਾਤੀ ਹੈ। ਇਹ ਨੋਟ ਕਰਨਾ ਲਾਜ਼ਮੀ ਹੈ ਕਿ ਜੀਵ-ਵਿਵਿਧਤਾ ਲੋਕਾਂ ਅਤੇ ਧਰਤੀ ਦੇ ਲਈ ਸਥਿਰਤਾ ਵਿੱਚ ਕਿਤਨੀ ਮਹੱਤਵਪੂਰਨ ਹੈ। ਸਵੱਛ 2.0 ਦੇ ਮਾਧਿਅਮ ਨਾਲ ਧਰਤੀ ਦੀ ਸੰਭਾਲ਼ ਕਰਨ ਦੇ ਸਾਡੇ ਪ੍ਰਯਤਨਾਂ ਦੇ ਹਿੱਸੇ ਦੇ ਰੂਪ ਵਿੱਚ, ਅਸੀਂ ਇਨ੍ਹਾਂ ਦੋ ਬਾਘਾਂ ਨੂੰ ਗੋਦ ਲੈ ਕੇ ਜੀਵ-ਵਿਵਿਧਤਾ ਦੀ ਸੰਭਾਲ਼ ਵਿੱਚ ਆਪਣੀ ਭੂਮਿਕਾ ਨਿਭਾਉਣ ਦੀ ਸੰਭਾਵਨਾ ਦੇਖਦੇ ਹਾਂ।
ਸ਼੍ਰੀ ਅਮਿਤਾਭ ਮੁਖਰਜੀ ਨੇ ਕਿਹਾ ਕਿ ਇੱਕ ਸਮੁੱਚੇ ਭਵਿੱਖ ਦੇ ਲਈ ਜੀਵ-ਵਿਵਿਧਤਾ ਦੇ ਨੁਕਸਾਨ ਨੂੰ ਰੋਕਣ ਦੇ ਨਾਲ-ਨਾਲ ਮਰੂਭੁਮੀ ਬਣਨ ਦੀ ਸਥਿਤੀ ਨਾਲ ਨਿਪਟਣ ਅਤੇ ਵਣਾਂ ਦੇ ਪ੍ਰਬੰਧਨ ਦੀ ਦਿਸ਼ਾ ਵਿੱਚ ਸਮੁੱਚੇ ਪ੍ਰਯਤਨਾਂ ਦੀ ਜ਼ਰੂਰਤ ਹੈ। ਐੱਨਐੱਮਡੀਸੀ ਦਾ ਮੰਨਣਾ ਹੈ ਕਿ ਸਾਡੇ ਅੱਜ ਦੇ ਕਾਰਜ ਰਾਸ਼ਟਰ ਦੇ ਭਵਿੱਖ ਦੇ ਨਿਰਧਾਰਣ ਕਰਨਗੇ ਅਤੇ ਅਸੀਂ ਨੇਹਿਰੂ ਜੂਲੌਜਿਕਲ ਪਾਰਕ ਵਿੱਚ ਪੌਦੇ ਲਗਾਉਣ ਤੇ ਬਾਘਾਂ  ਨੂੰ ਗੋਦ ਲੈਣ ਦੀ ਪਹਿਲ ਦਾ ਹਿੱਸਾ ਬਣ ਕੇ ਸਨਮਾਨਿਤ ਮਹਿਸੂਸ ਕਰ ਰਹੇ ਹਨ।
ਬਾਘਾਂ  ਨੂੰ ਗੋਦ ਲੈਣ ਅਤੇ ਪੌਦੇ ਲਗਾਉਣ ਦੇ ਅਭਿਯਾਨ ਦੇ ਬਾਅਦ ਚਿੜ੍ਹੀਆਘਰ ਦਾ ਦੌਰਾ ਕੀਤਾ ਗਿਆ।